
Ons is 'n gesin €, 
van spaarders. 4 
Ons spaar 

by die regte plek 
-Volkskas. 


Vanjaar is Suid-Afrika se groot spaarjaar. 
Almal spaar. Ons spaar by Volkskas. Volkskas 
ge diens is flink, vriendelik en alomvattend. 
Volkskas se spaardeposito's het die afgelope 
drie jaar met 62%, gestyg. Dis die vinnigste 
groeikoers in die Republiek. Soos ons 
spaargeld oploop, staan ons finansieel al 
hoe sterker. Ons Volkskas-spaarboekies 

is bewys van Pa se finansiële selfstandigheid 
en Ma se onafhanklikheid, en bewys dat 
Boet en Sus verstandig grootgemaak word. 


VOLKSKAS 







— die bank vir alomvattende baakdienste. 
VOLKSKAS BEPERK (GEREG. HANDELSBANK). HOOFKANTOOR. PRETORIA 





(ad od 


Die Hervormer, Februarie 1970, bladsy ii 


die 
hervormer 


FEBRUARIE 1970 





INHOUD 


Jie Gewetensklousule . . . . 1 
Bordernkng EE EE 3 
“ms en Pret in die Kerklike 
Meme. AN RD, SY. AE 4 
Vit Ander Blaaie. ' .. . dk 4 
Toekomsgeskiedenis  . . . . 5 


Drie Geslagte in dieselfde wyk 5 


Oor die Vrymesselary . . . . . 6 
Korrespondensie  . . . ss se 6 
Doopkategese  .. . see 7 
Wie sal ons beskerm . . . . . 8 
PielBybel sels ee NE 9 
Krag of Swakheid . . . . sa es 10 
Die Nasionale Kankervereniging 11 
Bybelstudie ' N Mo 12 
Lees verryk die gees . . . . .. 13 
Konservatorium vir Musiek .. 15 
Boekbespreking . . . ss 16 
Wolmaransstad he sr oa lk 17 


Die Handhawing van ons Pro- 


testantse Erfenis . . . . . .. 19 
Die Kinders se Hervormer . . . 20 
Memoriam/Doodberigte .... 22 
Amptelike Berigte . . . . . . .. 23 
Jaargang LX No. 11 


Redakteur: 


Ds. Joh. Dreyer, 
Van Riebeeckstraat 97, Potchefstroom, 


Redaksie: 


Vroue Rubriek : Mev. Marie Dreyer. 
Jeugrubriek : Dr. L. M. le Roux. 

Prof. dr. P. $. Dreyer; Dr. P. J. T. Koekemoer; 
Prof. dr. J. |. de Wet; Prof. dr. F. J. van Zyl. 
Ds. P. M. Smith, Kompilator Kerklike Publikasies 
en Beriggewing. 


DIE GEWETENSKLOUSULE 


Met die Volkskongres oor Opvoeding en On- 
derwys wat teen die end van verlede jaar in Pretoria 
plaasvind het, is daar ook besprekings gehou, so- 
wel in die komiteevergadering as in die algemene 
vergadering, oor die gewetensklousule. Die bespre- 
king was nie diepgaande nie. Dit het hierdie moei- 
like probleem nie oopgekloof tot sy kern nie. Daar- 
voor was die vergadering nogal emosioneel en die 
bespreking eensydig. Dit was duidelik dat die ver- 
gadering vir die grootste mate teen die geweten- 
skousule was en nie baie geduld gehad het vir 'n 
uiteensetting van die ander kant van die saak nie. 

Dit is nie vreemd nie. Dit lê voor die hand dat 
Christene, sonder 'n diepe studie van alles wat 
daarvoor en alles wat daarteen pleit, sal voel en 
stem teen die betrokke klousule. 'n Christen wil 
tog immers die opvoeding van sy kinders Christe- 
lik hê en daarom sal hy hulle nie graag in die on- 
derwys wil toevertrou aan nie-Christelike leerkragte 
nie. 

Die probleem gryp egter veel dieper in as hier- 
die voor die hand liggende besware teen die klou- 
sule. Dit het ook meer as een kant. Kerk en staat 
het daarmee te doen. Uit die aard van die saak 
sal die taak en verantwoordelikheid van die staat 
in hierdie opsigte wyer en swaarder wees. 

As die kerk sy oog net sou hou op sy eie 
kinders, die gedoopte deel van die volk, dan is die 
kerk se taak makliker en die beslissing voor die 
hand liggend teen die klousule. Maar as die kerk 
hom ook verantwoordelik weet vir die res van die 
volksjeug, dan word die taak van die kerk wyer 
en groter. Dan word dit so wyd en so vêrstrekkend 
soos dié van die staat. 

Die gewetensklousule lui soos volg: 

Niemand mag op enigerlei wyse aangaande 
sy godsdiens getoets word as voorwaarde om 
'n graad aan 'n universiteit te verkry of te be- 
hou, of om 'n professor, lektor, dosent of 
student aan die universiteit te word of te bly, 
of om daarin 'n amp te beklee of besoldiging 
te ontvang of 'n voorreg uit te oefen en nie- 
mand mag op grond van sy godsdiens bevoor- 
reg of tekort gedoen word nie.” 

Voorstanders vir die skraping van die gewe- 
tensklousule beroep hulle op die doopbelofte deur 
ouers t.o.v. hulle kinders se opvoeding wat met 

DIE GEWETENSKLOUSULE 


(] Vervolg van vorige bladsy 


ie doopgeleentheid afgelê word. Die ouers word 
ie Aeopbelrie gebind om hulle kinders in 
die Christelike leer ,,te onderrig of te laat onderrig. 
Die laaste deel van die belofte bind die ouers dan 
om toe te sien dat die onderrig van hulle kinders 
Christelik sal wees, sowel op skool as ook op die 


universiteit. 


Dit is seer seker 'N belangrike taak vir 'n ver- 
bondsouer. As dit sy enigste taak was, dan was 


dit makliker. 


Die taak van die Christenouer is egter wyer 
en die doopbelofte bind nie alleen die ouer nie, 
maar die hele gemeente en daarom Is die skool- 
en universiteitskeuse nie die uitsluitelike reg van 
die ouer nie. Dit moet in wyer verband gesien 
word. Die owerheid, te meer 'n Christelike ower- 
heid, het ook `n roeping in die verband. Artikel 36 
van die Nederlandse Geloofsbelydenis wys op 
hierdie owerheidstaak. In hierdie artikel word o.a. 


gesê: 


Die owerheid se ,,amptelike plig is om nie 
alleen ag te gee op en te waak oor die bur- 
gerlike regering nie, maar ook om die hand 
te hou aan die heilige kerkdiens; om te weer 
en uit te roei alle afgodery en valse godsdiens; 
om die ryk van die antichris te gronde te rig 
en die koninkryk van Jesus Christus te be- 
vorder, die Woord van die evangelie oral te 
laat preek, sodat God deur elkeen geëer en 


gedien word, soos Hy in sy Woord gebied.” 
Op grond van hierdie belydenisartikel kan die 


owerheid nie van die onderwys en opvoeding van 
ons studerende jeug uitgesluit word nie en gede- 
gradeer word tot die verskaffer van die finansies 
vir die oprigting en instandhouding van die onder- 
wysinrigtings nie. Hulle wat dit bepleit doen asof 
ons Republikeinse owerheid 'n neutrale owerheid 
is. Maar ons owerheid is 'n Christelike owerheid 
en erken God in sy grondwet. En sê 'n owerheid, 
sowel as die kerk, moet toesien dat reg geskied, 
wat die onderwys betref, aan die wydte van die 
genadeverbond wat, in stryd met Calvyn se ruim 
dooppraktyk, nie so vereng moet word dat dit net 
'n uitverkore groepie insluit nie. 


Volksonderwys kan nie net let op die eie 
Christelike groep of eie volksdeel nie, maar moet 
ook rekening hou met en verantwoordelikheid aan- 

vaar vir die onderwys van die jeug van die hele 
volk. Dit moet tot doel hê om die hele volk te dien 
om op dié wyse die hele volk te behou. 


'n Christelike volk kan nie tevrede wees met 
ook 'n Christelike universiteit of universiteite naas 
ander nie-Christelike universiteite nie. Op die wyse 


word die Christelikheid van die volk tot 'n besonder- 
heid gemaak naas ander bv. 'n antichristelike be- 
sonderheid. Dit sou beteken dat die Christendom 
in die sektehoek te lande kom. Dit sou meebring 
dat in ons land die Christelike geloof op gelyke 


voet met bv. ateisme of libertinisme te staan sou 
Kom. 


Dit kom ons voor dat die pogings tot skraping 
van die gewetensklousule uitgaan van die veron- 
derstelling dat ons owerheid en ons onderwysin- 
rigtings neutraal staan teenoor die Christelike gods- 
diens en dat die neutraliteit van die staat en skool 
aanvaar word. Ons verwerp die gedagte en ons wil 
graag instem met wyle prof. L. J. du Plessis: 


,len eerste wil ek beweer in alle beskeiden- 
heid maar met die groots moontlike beslistheid 
dat ons skole geen neutrale skole is nie, en 
dat hulle in hierdie opsig geensins vergelyk- 
baar is met die openbare skole van Nederland 
nie. Inteendeel. hulle is in beginsel Christelike 
skole, soseer dat ons onderwyswetgewing 
voorsiening maak vir groepskole vir diegene 
wat nie kan saamgaan met die Christelike 
karakter van ons openbare skole nie.” 


Wat hier gesê word van ons skole geld ook 
van ons Afrikaanse universiteite. Hulle is nie neu- 
traal nie, en 'n universiteit sonder die gewetens- 
klousule is nie meer Christelik as 'n ander een met 
die klousule nie. Trouens 'n wet maak 'n inrigting 
nie Christelik nie en dit gee geen waarborg dat 
so 'n inrigting sy Christelike karakter en Christelike 
verlede ongeskonde in die toekoms sal bewaar nie. 
As voorbeeld verwys ons hier na die Vrye Universi- 
teit in Nederland wat sterk verdink en beskuldig 
word dat dit sy suiwer Christelike karakter al meer 
die rug toekeer en in 'n linkse rigting ontwikkel. 
Die verbesondering van hierdie inrigting het dus 
geen sekerheid gebied nie. 


Joh. Dreyer. 
(Word vervolg) 


ele id id 


DS. J. C. DU PLESSIS t 
HEIDELBERG 


Gemeente van Jesus Christus, 


In die nag van die 29ste September 
1969 is 'n gedeelte van Wes Kaapland 
deur `'n verwoestende aardskudding 
getref. Duisendes, veral in die dorpe 
Wolseley, Ceres en Tulbagh is deur 
die aardbewing en met die skokke wat 
daarop gevolg het, dakloos gelaat, 
terwyl `n aantal mense onder die in- 
eenstortende puin begrawe is. 


Miljoene rande se skade is aange- 
rig vanweë die verwoesting van kos- 
bare historiese geboue, kerke, skole 
en openbare geboue. 


Dat daar groot paniek, verwarring 
en angs by die mense in die rampge- 
biede geheers het, is duidelik. Som- 
mige was onder die indruk dat die 
oordeelsdag aangebreek het. 


Vir ons as bewoners van Suid- 
Afrika is aardbewings nie `n algemene 
verskynsel nie. Volgens statistieke het 
daar in Wes-Kaapland in 1593 en in 
1696 aardskuddings voorgekom. So 
ook weer in 1739, 1749 en 1766. Maar 
in geen een van hierdie gevalle het 
ernstige skade vo gekom nie. 

In sommige wêrelddele is aardbe- 
wings iets alledaags. In aader wêreld- 
dele kom aardbewings met groot ge- 
weld voor. Maar hierdie aardbewings 
bly steeds tot bepaalde gebiede en 
wêrelddele beperk. 

Maar die Bybel ken 'n ander aard- 
bewing — 'n aardbewing wat al die 
ander aardskuddings soos kinderspele- 
tjies sal laat lyk. Van daardie gewel- 
dige aardbewing maak ons tekswoorde 
melding er ons tekswoorde plaas ons 
vlak voor die wêreldeinde en die 
wêreldgerig. In ons verbeelding sien 
ons die wysers van die horlosie van 
die eeue stadig maar seker na die 
hoogste punt beweeg. En dan twaalf 
dreunende slae! Die tyd is verstreke 
—Die genadetyd is verby! 

En dan — 'n ontsettende aardbe- 
wing wat die aardbol skud. `n Ver- 
skriklike geweld wat die aarde skeur. 
Dorpe en stede sink weg in die gapen- 
de afgronde. Die berge stort krakend 
en verkrummelend ineen. Die graftes 
breek oop en die gestorwenes, groot 
en klein staan op. Die see vloei weg... 

Die Bybel noem vir ons sekere ver- 
skynsels wat met die oordeelsdag ge- 
paard sal gaan. Ons teksgedeelte sê 
onder andere: 


] 


Die son het swart geword soos 'n 
harige sak. 

Die helderstralende son versterf op 
die middel van die dag. Daardie son 
wat so vriendelik en vrolik vir eeue 
lank die aarde bestraal het met sy 
lewewekkende en koesterende strale 
— daardie son wat soos 'n held sy 
pad van die ooste na die weste geloop 
het, word nou swart soos `n harige 
swart bokvelsak, die teken van droe- 
wige duisternis, die teken van rou. 

Daar is vervolgens die maan. Sy 
vertroostende silwer lig vir die nag- 
telike reisigers sal nou rooi word 
soos bloed, die teken van stryd en 
ellende. 

En dan die sterre. Met hulle flon- 
kerende lig van hoop en verwagting, 
val hulle soos `n sterrereën uit hulle 
vaste bane; val hulle soos die navye 
van `n vyeboom wat met geweld ge- 
skud word. 

Die son, die maan, die sterre en 
planete wat vir eeuelank die mens- 
heid gedien het, word nou geskud 
deur die stormorkaanwinde van die 
oordeel van God. Wanneer Christus 
in sy heerlikheid kom, dan is die 
hemelliggame se tyd uitgedien. Hulle 
sal nie meer nodig wees nie, want 
Christus self sal die lig van die nuwe 
hemel en die nuwe aarde wees. 

Nog `n ander verskynsel. Die hemel- 
koepel word opgerol soos 'n oosterse 
boekrol wat klaar gelees is. Ook die 
uitspansel het sy tyd uitgedien. Deur 
die eeue heen het dit die eer van 
God vertel, Sy lof verkondig, Sy mag 
en majesteit geopenbaar. Maar nou 
gaan die hemel oop. 

En op Sy wolkewa sien ons Hom 
kom, Hy, die Seun van God, vergesel 
van Sy duisende en tienmaal duisende 
engele, terwyl die basuine skal: Ma- 
ranata. die Here kcm! 

Daardie dag sal plotseling kom. Die 
boer sal op sy landerye besig wees, 
die huisvrou in haar kombuis, die 
besigheidsman in sy besigheid, die be- 
velvoerende offisier met sy leërafde- 
lings, die ruimtereisigers in hulle 
ruimtetuie, die messelaar on die bou- 
steier, die onderwyser voor sy klas 
. . . dan sal die teken van die Seun 
van die mens in die hemel verskyn, 
terwyl Hy kom met groot krag en 
heerlikheid! 

In daardie dag van wêreldeinde en 
wêreldoordeel sal daar `n angswek- 
kende kreet en `n wanhoopsgeroep ge- 
hoor word wat gerig sal wees aan die 
berge en rotse: Val op ons en verberg 


Lees: Openbaringe 6:12-17. 

Teks: Openbaring 6 vers 12: 
En ek het gesien toe Hy die sesde 
seël oopgemaak het, en kyk, daar 
was `n groot aardbewing. 


ons vir die aangesig van Hom wat op 
die troon sit en vir die toorn van die 
Lam; want die groot dag van sy toorn 
het gekom, en wie kan bestaan? 

Wie is hulle wat so angswekkend 
gil en skreeu? Dit is hulle wat hier 
op aard: sonder Christus gelewe en 
gesterwe het. Dit is hulle, die mag- 
tiges, wat op eie krag gesteun het. 
Dit is die rykes en armes, sterkes en 
swakkes, konings en slawe wat nie 
rekening met Christus gehou het nie. 
Nou word hulle vlak voor die troon 
van die heilige God geplaas. Nou sien 
hulle Sy heilige aangesig. Daarom 
vlug hulle, vlug na die berge, die 
grotte, die skuilkelders. Hulle vlug, nie 
vir die natuurverskynsels nie, maar 
vir die aangesig van God, en vir die 
toorn van Christus. Hulle vlug omdat 
hulle nie gereed en bereid is om God 
te ontmoet nie. Hulle vlug vanweë 
hulle ongeioof en ongehoorsaamheid. 


Onder die vlugtendes is daar die 
mar wat gespot het: Ek het die hemel- 
ruim met my teleskoop deursoek, 
maar nêrens God gesien nie .. . Maar 
nou sien hy God! Onder die vlugten- 
des is die horende dowes en die siende 
blindes vir die wonders van (God. 
Daar is diegenes wat van die mens 
hulle God wou maak, wat van hulle 
naam hulle God wou maak, wat van 
hulle bes'ttings hulle God wou maak, 
wat van hulle buik hulle God wou 
maak. Nou vlug hulle, terwyl hulle 
lewensgeskiedenis soos 'n rolprent 
voor hulle geestesoog verby gaan. 


Nou bely hulle: Ja, my vrome moe- 
der was tog reg. My godvrugtige 
vader was tog reg. Die Bybel was tog 
waar. Die Kerk was tog reg. 


Maar nou is dit te laat. Daarom 
skreeu kulle: Berge val op ons, heu- 
wels, bedek ons! In die dood soek 
hulle nou verlossing. In selfmoord 
soek hulle reddins. Maar hulle sal uit 
hulle skuilplekke na vore moet kom. 
Hulle word gedagvaar voor die regter- 
stoel van die wêreldregter om hulle 
vonnis te ontvang. Die apostel Paulus 
sê in 11 Kor. 5 vers 10: Want ons 
moet almal voor die regterstoel van 
Christus verskyn, sodat elkeen kan 
ontvang wat hy deur die liggaam ver- 
rig het, volgens wat hy gedoen het, 
of dit goed is of kwaad. 


Broeders en Susters, een van die 
eienskappe van die Christelike Kerk 
180 dit: Die gemeente verwag die 

Erns en Pret in die Kerklike Lewe 





'n PREDIKANTEVERGADERING 


VAN DAE HER 


Teen die end van die twintiger jare, 
as ek my goed herinner, het die eer- 
ste predikantevergadering in Pretoria 
plaasgevind. Die ou ,,strydrosse” van 
die dae het nog gelewe: Ds. Jac van 
Belkum en ds. L. E. Brandt, proff. 
J. H. Greyvenstein en S. P. Engel- 
brecht, di. J. J. Prinsloo en J. J. Kuhn, 
S. Vermooten en D. F. Erasmus, P. 
W. Ennis en A. J. Barser verder nog 
P. J. J. Venter, H. P. Wolmarans en 
P. S. Grobler, A. J. G. Oosthuizen en 
C. H. Rautenbach, T. F. J. en J. G. M. 
Dreyer e.s.m. Die paar ander het ge- 
woonlik daar nie opgedaag nie. 


Die getalletjie was maar klein die 
dae. Die kerk het die ontwrigting met 
die kerkvereniging van 1885 en die 
verarming deur die tweede Vryheids- 
oorlog nog nie goed te bowe gekom 
nie, maar die eerste vrugte van die 
eie predikantsopleiding is toe gepluk 
en daarmee het `n keerpunt in die 
werksaamhede en groei van die kerk 
gekom. Die predikantevergadering was 
een van die tekens van die nuwe 
groei. 


Op een van hierdie eerste vergade- 
rings het ds. J. J. Kuhn 'n lesing ge- 
hou en wel oor die opdroging van 
Wes-Transvaal. 


Ds. Kuhn was 'n knap student en 
'n belese man met wye belangstelling. 
So het hy bv. om van die rykdom van 
die Franse letterkunde te kan profi- 
teer en geniet met selfstudie van die 
Franse taal begin en `n goeie lees- 
kennis daarvan verwerf. 


Hy het ook belang gestel in pro- 
bleme buite die teologie soos bv. oor 
die waternood van `n deel van ons 
land. 


Met Hierdie lesing het hv gewys op 
die swak reënval o.a. in die westelike 
deel van Transvaal en besorgheid uit- 
gespreek oor die uitpomp van die on- 
deraardse waters deur die mynmaat- 
skappye langs die gebied van die Wes- 
Rand. Hy het dit as sy mening uitge- 
spreek dat die onderaardse waters, 
wat weswaarts vloei, uiteindelik so 
uitgeput sal wees dat die fonteine en 
oë, soos die oog van Wonderfontein 
naby Bank in die Oberholzer-Welver- 
diend gebied, sowel as die onderaard- 
se riviere, wat by die oorsprong van 
die Malopo by Lichtenburg en by 
Kuruman ontspring, sal opdroog. 


Hy het ook gepleit vir die plan van 
ene prof. Schwartz van Stellenbosch 
wat die tyd veel opspraak verwek 
het. Hierdie professor het die plan 
voorgestaan om die Zambesi s& waters 
suidwaarts te laat voer na Gie noorde 
van wat nou Botswana is. Hy was van 
mening as dit bewerkstellig kon word 
sou dit die reënval, veral in die droë 
weste deel van die tand, verhoog. 


Ook ds. Kuhn het dit as 'n moont- 
like oplossing gesien. 


Sy lesing, wat aandagtig deur die 
ongeveer dosyn manne gevolg is, het 
ergenis by ds. Van Belkum verwek. 
Hy het sy wit kenbaardjie, wat soos 
`n klein beffie gelyk het—die res van 
sy gesig was kaal geskeer—met `n be- 
weging van sy onderste lip opgetrek 
en sodat die baardiie vorentoe en nie 
na benede sewys het nie en toe gesê: 
Ik kan de referent niet gelukwensen 
met zyn voordracht en ik kan myn te- 
leurstelling niet verbergen. Ik dacht 
dat hy Zou spreken over het geestelik 
opdrogen van ons volk, maar het 
ging over het opdrogen van een deel 
van ons land. Wat hebben wy als pre- 
dikanten nu daarmede te doen? Wy 
kunnen dat best laten in de handen 
van bekwame deskundigen op dat ge- 
bied.” 


Fn tog, nieteenstaande die teleur- 
stelling van die ou teoloog, ds. Jac 
van Belkum, het ds. Kuhn profeties 
waar gepraat. 


Aan hierdie referaat het ek dikwels 
gedink tydens die nrobleem veroor- 
saak deur die ontwatering van die ge- 
bied in die omgewing van Bank, Carle- 
tonville en Oberholzer. Die onder- 


aardse water is deur die myne uitge- 
pomp en die fonteine, soos die oog 
van Mooirivier, het gaan staan. Die 
watervlak van die onderaardse waters 
in boorgate het so gesak, dat die 
boere geen water vir hulle huise, 
tuine en diere meer gehad het nie. 


Het daarmee vir `n deel die op- 
droging van `n deel van Wes-Trans- 
vaal begin? 


Joh. Dreyer. 

UIT ANDER BLAAIE 


Luther vertel in een van sy ge- 
skrifte van `n merkwaardige droom. 
Hy het Satan na hom sien kom met 
'n rol perkament in die hand. Dit rol 
was lank en breed en vol geskrewe. 
Satan rol dit toe af en vra Luther om 
dit te lees. 

Hy doen dit en bemerk toe, dat die 
rol sy sonderegister bevat. Tever- 
geefs probeer hy om daarop een son- 
de te vind waaraan hy nie skuldig is 
nie. Toe hy die rol heel noukeurig 
gelees het, vra hy aan Satan: ,Is dit 
al my sondes?” 

Op die bevestigende antwoord sê 
Luther : ,Neem dan nou 'n pen, doop 
dit in rooj ink en skryf dwars daar- 
oor heen: ,,Die bloed van Jesus 
Christus, die Seun van God, reinig 
van alle sondes.” 

Hierop het Satan verdwyn. — 

Die Kruisbanier. 


OORDENKING 


(] Vervolg van vorige bladsy 





wederkoms van Christus. Soos die 
bruid vuriglik verlang na die koms 
van haar bruidegom, so moet die 
Kerk, die gemeente en elke gelowige 
gemeentelid ook verlang na die koms 
van die hemelse Bruidegom. 

Maar nou is dit ook so dat die Kerk 
in ons dae veels te min by hierdie 
wederkomsgedagte lewe. Ons mense is 
met duisende bande gebind aan hier- 
die wêreld, so vervul met die dinge 
van hierdie aarde, dat ons so min 
tyd en aandag oor het vir die sake 
en dinge van die ewigheid. Ons is so 
aardsgebonde dat ons vergeet dat ons 
ewigheidsmense is, wat geskape is 
met 'n ewigheidsbestemming. 

En nou moet ons in die wêreldge- 
beurtenisse die voetstappe beluister 
van die komende Christus. Hy het ons 
ook gewaarsku met die woorde: Waak 
dan, omdat julle nie weet watter uur 
julle Here kom nie. Daarom moet julle 
ook gereed wees want die Seun van 
die mens kom op `'n uur dat julle dit 
nie verwag nie . .. 

Hy kom! Dit glo en bely die Kerk 

deur die eeue heen. 
Hy kom! Dit beteken die dag van 
skrik vir die vyande van Christus. 

Hy kom! Dit beteken die dag van 

vreugde en saligheid vir die ge- 
lowiges van Christus. Daarom 
sluit die Bybel se laaste hoofstuk 
af met die verlangende versugting 
van die gelowiges: 
Amen, ja kom, Here Jesus! 

— Amen. 


SKRIFVERKLARING 





Nahum skilder toekomsgeskiedenis 
in `n dubbele sin: as geskiedenis wat 
in die nabye toekoms gaan gebeur, en 
as toekomsgebeure wat trekke van ge- 
beure in die volksverlede sal vertoon. 
Ons het reeds gesien dat die voorge- 
skiedenis, by name die gebeure van 
die skepping, gebruik word om die 
kleure te verskaf vir die skildering 
van die einde van Assirië. In die voor- 
tyd het God die chaotiese waters be- 
dwing, getem en georden; in die na- 
bye toekoms word Nineve deur sy 
hand finaal bedwing, onderwerp en 
vernietig. Konkrete beelde uit die na- 
tuur wat aan die Israeliet goed be- 
kend is, illustreer die kontras tussen 
die weelde en die hoogmoed van 
Nineve en die woestheid en die ver- 
nedering waarin die stad hom na Gods 
oordeel sal bevind. Die naam Karmel 
beteken ,,vrugteboord.” Dit is die 
bergrug in die noordweste van die 
land wat ook vandag nog goed bebos 
is en die ou tyd beroemd was vir sy 
rykdom aan bosse en sy skoonheid 
(vgl. Jes. 35:2, ,die sieraad van Kar- 
mel”). Die Libanon-gebergte, die 
Witte,” so genoem omdat die sneeu 
steeds op hom sigbaar was, was deur 
sy hoë sneeu, en reënval eweneens 
`n toonbeeld van weelde. Sy woude 
van Feniciese sipresse en seders het 
voortdurend leërs van die houtarme 
lande Egipte en Mesopotamië na die 
noorde van Palestina gelok. Ook Sa- 
lomo het hout vir tempel en paleis 
daarvandaan gekry (1 Kon. 5:6, 7:2; 
vgl. weer Jes. 5:2, ,die heerlikheid 
van die Libanon”). Hoewel die land- 
streek Basan in die noordooste, oor- 
kant die Jordaan, nie bosryk is nie, 
word dit telkens genoem waar die 
heerlikheid van die land geroem word. 
Hoewel dit streng gesproke buite die 
heilige land val, word dit deur die 
Bybel daarby gereken, seker omdat 
dit onder koning Dawid deur ver- 
owering daarby gekom het. Daar was 
ryk weivelde en vandaar het die 
stoetvee gekom (vgl. Amos. 4:1). God 
se aantog tot die oordeel, as Hy kom 


in gloeiende toorn, laat die weelde 
verwelk en verkwyn. 


Vs. 4 bevat egter waarskynlik ook 
`n sydelingse verwysing na die deur- 
tog van die Israeliete deur die Skelf- 
see. In Ps. 106:9 vind ons presies 
dieselfde verbinding tussen ,,dreig” en 
,Opdroog” as hier, en daar word uit- 
druklik na die Skelfsee verwys: 


TOEKOMSGESKIEDENIS 


NAHUM) 


,En Hy het die Skelfsee gedreig, 
sodat dit opgedroog het, en hulle 
deur die watervloede laat gaan 
soos deur `n woestyn.” 
Moet ons nou hier in Nahum kies 
tussen een van die twee, Of `n ver- 
wysing na die skepping, Of 'n ver- 
wysing na die deurtog deur die Skelf- 
see? Ek glo nie. Die twee verwysings 
is hier ineengevleg, sterker nog: met 
mekaar versmelt. Ons vind in Jes. 51: 
10 ook 'n pragtige voorbeeld waar die 
skeppingsdaad van God in die oorwin- 
ning van die chaosmagte versmelt is 
met die verlossingsdaad van God in 
die wonderbare deurtog deur die Skelf- 
see. Die profeet vra: 





DR. W. C. VAN WYK 





,Is dit nie u wat die see, die waters 
van die groot wêreldvloed droog- 
gemaak het nie, 

wat van die dieptes van die see 'n 
pad gemaak het vir die deurtog 
van die verloste nie?” 

Die arm van God word hier aange- 
spreek. Daarmee word beklemtoon dat 





God die Skepper die Een is wat ook 
in die geskiedenis werk, spesifiek in 
die geskiedenis van sy volk. Die oer- 
tyd van die skepping en die oertyd 
van die volk word tot een punt saam- 
getrek. Soos die daad van God by die 
Skelfsee is die toekomstige gebeure 
wat Nahum aankondig ook verlos- 
singsdaad — vir sy volk Israel; maar 
in dié sin, dat die ondergang van 
Nineve vir Israel en vir die ander ver- 
knegte volkere bevryding beteken. Die 
daad van God in die verlede korres- 
pondeer met `n daad in die toekoms. 
Met fyne insinuasie lê Nahum die ver- 
bande, maar dit is ook onmiskenbaar 
waar die klem lê, naamlik op die toe- 
koms wat voor die deur lê en op die 
ondergang van die aartsvyand. Die 
redding vir Israel kan alleen afgelei 
word, soos ook die vreugde daaroor, 
uit die teendeel: die byna fanatieke 
leedvermaak, die half bytende ironie 
waarmee die einde van die wêreldmag 


tegemoetgesien word. Gods daad sny 
na twee kante, dit bring redding en 
ondergang tegelyk; redding vir wie 
Hy uitverkies het, ondergang vir die 
wat Hom en sy gebod verontagsaam. 





DRIE GESLAGTE IN DIESELFDE WYK 


Op 1 Augustus 1881 is Philippus 
Johannes Rudolf Steenekamp gebore. 
Sy vader was Pieter Ignatius Lourens 
Steenekamp. 


Ongeveer 1927 het Philippus Steene- 
kamp ingetrek na die noordwes bos- 
veld. Hy was 'n stigterslid van die 
gemeente Vliegepoort in 1931. Die ge- 
meente het sy naam gekry op grond 
van die poort in die Boshoffsberge 
noord van die Krokodilrivier en suid 
van die Kransberge wat as grens ge- 
reken is vir die Tsetsevlieg-smet. Toe 


die dorp Thabazimbi later in die der- 
tigerjare aangelê is, het die gemeente 
reeds bestaan. Toe die kerkgebou in 
1951 voltooi is, het oom Flip as ouder- 
ling gedien in die wyk McKipzynrand 
waar hy toe gevestig was. Altesaam 
het hierdie baanbreker dertig jaar op 
die kerkraad gedien, eers in Rusten- 
burg en later in Vliegepoort. 


Sy eerste eggenote, 'n nooi Theu- 
nissen, het hom in op 4 Januarie 1914 


ontval. Hy is daarna getroud met 
Jacomina Johanna Rheeders met wie 
hy amper 55 jaar kon saamlewe. Op 
10 Julie 1969 is oom Flip, wat die 
laaste jare van sy lewe blind was; in 
die hospitaal in Pretoria oorlede. 


Intussen is oom Flip se derde seun 
wat dieselfde name gedra het, Philip- 
pus Johannes Rudolf, gebore op 5 


November 1909, op 4 April 1969 op 
die ouderdom van 59 jaar as dienende 
Ouderling oorlede. Hierdie oom Flip 
was by sy heengaan verskeie jare al 
ouderling in dieselfde wyk waar sy 
vader gedien het. Hy laat sy egge- 
note, gebore Pistorius, en twee seuns 
en twee dogters na. 


Tydens die gemeentevergadering 
van Augustus word Phillippus Johan- 
nes Rudolf Steenekamp, in die derde 
geslag, as ouderling vir die wyk Mc- 
Kipzynrand gekies. 


Ingestuur. 

VRAEBUS 





Vraag: 

Br. G. B. Richter, Spoorweë, Ficks- 
burg sou graag wil weet ,,of daar `n 
vaste beleid is wat deur die Ned. 
Herv. Kerk gevolg word waarvolgens 
opgetree word teen ouderlinge en 
diakens wat aan die beweging be- 
hoort of word dit aan kerkrade oorge- 
laat om goeddunke op te tree.” 


Antwoord: 

Op die Algemene Kerkvergadering 
van 1964 het `n objektiewe rapport 
oor die Vrymesselary opgestel deur 
prof. F. J. van Zyl gedien. Na 'n vrug- 
bare bespreking is dit aanvaar as `n 
besluit van die vergadering. In die 
besluit word o.a. gesê: 


,Die Algemene Kerkvergadering .. 
verklaar hiermee dat genoemde be- 
weging die Drieënige God, Vader, 
Seun en Heilige Gees, soos God Hom 
in sy Woord aan ons geopenbaar het, 
loën en die belydenis van die kerk 
ondermyn en kragteloos maak. Met 
die grootste erns wil die Ned. Herv. 
Kerk alle gelowiges, maar insonder- 
heid sy lidmate waarsku teen die Vry- 
messelary. 


Die Kerk dra daarom aan alle op- 
sieners op om met groot geduld en 
lydsaamheid met alle lidmate te han- 
del volgens die voorskrifte van Gods 
Woord in verband met die kerklike 
opsig.” 

Oor die kerklike opsig handel die 
Kerkwet breedvoerig. Daarin word be- 
paal hoe opgetree moet word en deur 
wie. ,Besware, beklagings en klagtes 
wat nie formele tughandeling ten ge- 
volge wil hê nie, maar wat bedoel is 
om die toestand waaroor gekla word, 

uit die weg te ruim . . . moet aan- 
hangig gemaak word by die kerkraad 
...” Kerkwet, Bepalings hoofstuk X, 
art. 6. 


As die aangeklaagde ,,volhard in sy 
verkeerdheid en hom verset,” sal die 
opsighoudende vergadering verplig 
wees om 'n klag teen hom te lê by 
die vergadering wat bevoeg is om die 
tug uit te oefen” d.w.s. die Ringsver- 
gadering of sy Kommissie. Hfd. XI, 
art. 9. 


Die vraesteller sal merk dat elke 
kerkraad en/of Ringsvergadering of 
as die Ring nie sit nie dan die Kom- 
missie van die Ring, moet optree in 
die geval waar van die leer van die 
kerk afgewyk word of van weë `n 
ergerlike lewenswandel. En hierdie 
liggame moet na bevind van sake by 
die lig van die Woord van God self 
handel. `n Vaste voorskrif ,van bo af' 
is daar nie. 

Joh. Dreyer. 





Hoe geesteliker die voorgangers en 
die gemeentes is, hoe minder daar vir 
die verskillende rade te doen is. 


Ook omgekeerd : Hoe ongeesteliker 
die bogenoemdes is, hoe meer brei die 
mag en invloed van die rade hulle 
uit, die magstoeëiening van die meer- 
dere vergaderinge, veral van die 
moderamina (Algemene Kommissie) 
ten koste van die selfstandigheid van 
die plaaslike gemeente en die vryheid 
van die dienare van die Woord. 


— Ds. Boer in De Waarheidsvriend. 


BREEDT 


* 
KLERE EN MEUBELS AAN U TEEN 


KORRESPONDENSIE 


OOR DIE GEMEENTELIKE SANG 


Geagte Redakteur, 


In u jongste uitgawe sien ek 'n 
artikel, deur oom Danie, oor kerk- 
sang. 


Dit is nie duidelik wat hy bedoel 
nie, maar as hy wil hê dat die sang 
uitgerek en temerig moet wees soos 
dit jare gelede was, sê ek: ,,Nee 
dankie.” 


Ek weet hoe die mense jare gelede 
Psalms en Gesange vermoor het. Laat 
ons van 'n herhaling hiervan gespaar 
bly. In hierdie gemeente word die 
musiek behartig deur `n bekwame, op- 
geleide orreliste en niemand kan daar- 
mee fout vind nie. 


Om vitterig te wees oor die weer- 
gawe van Psalms en Gesange oor die 
radio saan my verstand te bowe. 


Wat laat oom Danie dink dat die 
Voortrekkers se sang die regte was? 
Aan watter standaarde word dit ge- 
meet? Moet ons terug na die osse- 
waens en hartebeeshuise ook? Ons 
moet ten minste konsekwent wees. 

Daar is beslis andersdenkendes ook 
en ek voel oom Danie sal beter doen 
as hy daaraan dink om die nagmaals- 
dienste korter te maak en die voor- 
leser, 'n gebruik wat lankal verouderd 
is, onverwyld af te skaf. 

Ek kan gladnie saamstem nie, be- 
halwe op een punt, en dit is, dat as 
ek so'n stelling in vroompraatjies 
moes inklee, ek ook van 'n skuilnaam 
gebruik sou maak. 

Die Uwe, 
G. BROODRYK. 
Plutostraat 12, 
Fisher's Hill, 
Germiston. 





BROERS 


FABRIEKS- EN 





GROOTHANDELSPRYSE. Bv. 
PAKKE @ R29-50. 


VEKA KERKRAADS- 
Klerasie vir die hele gesin. 


* 
H/v. Pionier en Centralweg — Fordsburg — Johannesburg 

DOOPKATEGESE 


PASTORALE RUBRIEK” 





Inleidende gesprek met Doopouers 


Daar is nou al twee punte wat nog 
nie beantwoord is nie, maar ons moet 
tog nog eers verder let op verskyn- 
sels wat aantoon dat die doopleer nie 
meer reg verstaan word nie. Om moet 
dit noem om aan te toon hoe daar 
afwykend gedink word oor die doop- 
praktyk om die begin te vorm van 'n 
optrede wat nie reg is nie en al te 
dikwels nagevolg word sonder dat 
mense aan hulleself deeglik reken- 
skap gee van wat hulle gaan doen. 


Ons volgende reeks verskynsels wil 
ons knoop aan die waarskuwende 
woord in die Doopsformulier, naamlik: 
daarom moet dit vir die doel en nie 
uit gewoonte of bygelowigheid ge- 
bruik word nie.” Mens staan soms 
voor die vraag of van die doopouers 
presies weet waarmee hulle besig is 
as hulle die doopsbediening kom aan- 
vra en die sakrament van die doop 
ontvang. As ons hieroor handel, kom 
nog `n baie belangrike punt na vore, 
in verband waarmee ons wil verwys 
na die Formulier vir die Bevestiging 
van die Ouderlinge en Diakens. Uit 
hierdie Formulier haal ons die vol- 
gende woorde aan: ,,So is dan ten 
eerste die amp van die ouderlinge 
om saam met die bedienaars van die 
Woord opsig te hou . . . . en soveel 
moontlik te verhoed dat die Sakra- 
mente ontheilig word.” Let wel: 
Sakramente, dus ook die doop en nie 
net die awendmaal alleen nie. 


Ten eerste is daar die wat die doop 
as 'n gewoonte beskou, of noem dit 
nou maar `n gebruik, 'n instelling in 
die kerk of `n tradisie wat in die 
kerklike praktyk oorgedra word. Hulle 
is self gedoop, ook hulle ouers en 
grootouers. Almal se name verskyn in 
die Doopregister van `n bepaalde ge- 
meente of van dieselfde kerk en nou 
moet hierdie kindjie se naam ook 
daarin gaan verskyn. Daar is nog `ʼn 
voordeel by naamlik op versoek kan 
'n doopseël verstrek word wat as `n 
bewys van die persoon se ouderdom 
kan dien. Daar is baie voordele ver- 
bonde aan hierdie ,,gewoonte” en 
mens moet dit in stand hou. 


Hierdie verskynsel en redenering 
word veral aangetref by mense wat 
maar min kontak het met die werklike 
lewenspraktyk en arbeid van en in 
die gemeente, wat vreemd leef aan 


die Woord van God en die Kerk van 
Christus in die verskyningsvorm as 
die plaaslike gemeente. In hulle huis- 
like lewe is daar geen band met 
Christus nie en in die persoonlike 
lewe geen begrip van die leiding deur 
die Heilige Gees nie. 


Meesal kom hulle net kerktoe vir 
een of ander besonder geleentheid en 
dan is dit beslis nie om God te eer, 
Hom te gehoorsaam nie of om geleer 
te word aangaande die Woord van 
God nie. Vir so'n mens is die doop net 
'n gewoonte en hy sal nie kan begryp 
waarom die nredikant dit nie buitens- 
tyds wil bedien nie, bevoorbeeld met 
huisbesoek of somaar in die pastorie. 
Gedurende die vorige eeu en vroeër 
in hierdie eeu is die predikant tel- 
kens gevra om maar die kind(ers) te 
doop waar die ouers die leraar raak- 
loop, selfs langs die pad. 


Ook word nadruk gelê dat die kind 
'n naam moet hê, — en die naam ont- 
vang die kind eers by die doopsbe- 
diening. Dat die kind alreeds geregis- 
treer is na die geboorte en dat dit 
nie sonder naamgewing kan plaasvind 
nie, maak nie saak nie. Dus mens het 
hier nie net te doen met 'n gewoonte 
nie maar dit getuig duidelik hoe opper- 
vlakkig die ouers se doopopvatting 
geword het en hoe gering hulle insig 
in die doopleer. 


Die hele gebeurtenis het betrekking 
net op die kind, sonder enige verband 
met iets wat diepgaande en heilig is. 
Die gedagte ontstaan dat die hele 
Doopsformulier vir hulle geen bood- 
skap het nie en die drie doopsvrae 
waarop bevestigend geantwoord moet 
word, spreek nie tot hulle in die volle 
erns wat mens daaroor verwag nie. 


Wat egter verbasend is, is die feit 
dat daar ook lidmate is wat 'n groot 
mate van kerklike trou openbaar en 
beoefen, maar ten opsigte van die 
dooppraktyk maklik `n verkeerde op- 
vatting huldig, soos mag blyk uit wat 
reeds in die eerste artikel genoem is. 


Die feit dat die doop net as 'n ge- 
woonte in die gedagte van party lid- 
mate bestaan, word afgelei uit die ver- 
skynsel dat van die doopouers na die 
doopsbediening nooit of baie selde die 
erediens weer in die kerk kom by- 
woon; dat hulle selfs volhard hiermee 


ondanks ernstige vermaninge, waar- 
skuwings en selfs dreigemente. Ander 
kom eers gereeld maar die tussen- 
poses word al groter en naderhand 
gewaar mens hulle nie meer in die 
kerk nie. Hierdie gedragslyn word ge- 
volg ondanks die groot belofte wat 
voor die kansel afgelê is, soms by 
herhaling. 


Mens sien party van die doopouers 
ook nooit aan die nagmaalstafel nie. 
Hulle verband met die kerk word in 
stand gehou deur bydraes wat wissel 
van gereeld tot sporadies. (Ek noem 
dit in die besondere gevalle liefs maar 
bydraes). As daar weer 'n kindjie ge- 
doop moet word, dan sien mens hulle 
weer. 


Hoe sterk die doop as gewoonte 
posgevat het, word gesien by mense 
wat beslis nie sal nagmaal gebruik 
nie omdat daar een of ander haakplek 
of onvrede bestaan. Hulle sal egter 
sonder 'n tweede gedagte kom om die 
sakrament van die doop te ontvang. 


Die kind wat gedoop word het mos 
niks met die versteurde saak te doen 
nie, so redeneer hulle. 


Die Doopsformulier wys ook op by- 
geloof. Dit kom aan die lig by mense 
wat alles sal doen om 'n kind wat 
ernstig siek is, te laat doop voordat 
die dood moontlik intree. Selfs kerk- 
raadslede was hierin al `n voorspraak 
en het die predikant bearbei om gou 
die siek kind in die hospitaal of tuis 
te kom doop. Die ouers meen 'n 
ongedoopte kind word nie salig nie. 
Die Roomse Kerk leer dat die doop 
onmisbaar tot die saligheid is. Daar- 
om moet suigelinge van daardie kerk 
gedoop word indien daar tekens is 
dat hulle gaan sterf. Selfs as `n pries- 
ter op die moment nie byderhand is 
nie, dan moet die doopsbediening 
waargeneem word deur `n vroedvrou 
of geneesheer en word dit as 'n nood- 
doop beskou. Hier het ons te doen nie 
net met bygeloof nie maar ook met 
dwaalleer. (Dit beantwoord 'n punt in 
die eerste artikel). 

KRONIEK 





Dit word vertel dat iemand hierdie 
vraag tot vervelens toe gestel het met 
die besprekings oor die republiek- 
wording van ons land: Wie sal ons 
beskerm? Dit was die groot bekom- 
mernis van iemand wat nie kon in- 
sien, dat ons land buite die Britse 
Statebond kan bestaan nie. Dit word 
vertel dat toe hy hierdie vraag vir die 
hoeveelste keer gestel het: Wie sal 
ons beskerm? 'n groot tante hom op 
die skouer gedruk het en gesê het: 
sit, ek sal jou beskerm. 


Hierdie soektog na beskerming teen 
die groot geldmag wat die werker 
uitbebuit het, het uitgeloop op die tot- 
standkoming van vakunies. Hierdie 
unies moes optree en skerm vir die 
regte van die werker. Dit was goed 
en nodig. Dit is egter 'n vraag of 
hierdie beskerming van die werker en 
van ons volk in die algemeen nie uit- 
eindelik `n bedreiging van ons eie 
selfstandigheid geword het nie. Ons is 
teenswoordig almal verseker van die 
wieg tot by die graf. Daar is sieke- 
fondse, begrafnisfondse, werkloos- 
heidsfondse en talle ander fondse wat 
die mens wil beskerm. Daar is ge- 
durig 'n roep om nuwe soorte fondse 
wat ons nodig het om nog `n faset 
van die lewe wat nie genoegsaam ge- 
dek is nie te beskerm. Die fondse en 
die organisasies wat dit beheer, word 
ryk en magtig. Kyk maar na al die ge- 
boue van die verskillende genoot- 
skappe. Dit is altyd van die mooiste 
en die mees indrukwekkende geboue. 
Dit getuig van weelde en van oor- 
vloed. En die lede van hierdie fondse 
wat hard gewerk het en hierdie dinge 
tot stand gebring het, ontvang hulle 
wel iets daaruit? 


Die prentjie in Europa en Amerika 
toon `n skrikwekkende beeld. lLp.v. 
goed, het hierdie oorbeskerming van 
die mens 'n toestand geskep wat die 
gunstige teelaarde is vir onverant- 
woordelikheid en onvolwassenheid. 


Die toestand het nou reeds ont- 
staan dat die mense in Europa liewer 
nie meer wil werk nie, maar op die 
rug van die staat of van een of ander 
fonds wil ry. Dit is veel voordeliger 
om nie te werk nie as om wel te 
werk, want die werkloosheid maak 
voorsiening vir 'n weeklikse loon wat 
netso goed af byna netso goed is as 
die wat deur `n volle werksweek ver- 
dien word. Diegene wat nie werk nie, 
kom bowendien in aanmerking vir 
allerlei subsidies. So kan die werk- 


WIE SAL ONS BESKERM? 


lose bv. botter en ander lewensmid- 
dele teen `n laer prys koop as iemand 
wat werk. Terwyl die werklose mis- 
kien tien persent van sy weeklikse 
loon verloor, wen hy soveel deur sub- 
sidies dat hy in werklikheid veel beter 
daaraan toe is as sy kollega wat vol- 
tyds in die kantoor sit of as die een 
wat agter die werksbank staan. 


Geen wonder dan nie dat baie 
mense die vraag stel, waarom hulle 
moet werk. En hierdie vraag word in 
alle erns gevra. Die vakunies plaas 
'n beperking op die arbeidsure van die 
werker. Hulle bepaal en beperk die 
werklus en ondernemingsgees van die 
individu. Waarom sal iemand dan nog 
voluit werk? Jn baie gevalle word 
iemand gestraf deur die unie as hy 
meer verrig as die minimum wat van 
'n werker verwag word. 

Personeelbeamptes wys daarop dat 
talle jong mense wat vir werk aan- 
soek doen in die eerste instansie na- 
vraag doen na die pensioen- en af- 
treevoorwaardes van die betrokke 
maatskappy. Hulle wil weet wanneer 
hulle kan ophou met werk nog voor- 
dat hulle begin werk het. 


Die idee het ontstaan dat werk `n 
sielsdodende roetine is waarvan die 
mens so spoedig moontlik moet los- 
kom. Vrye tyd het belangriker as 
werk geword. Die ideaal is om nie te 
werk nie, maar om vry te wees. 


Maar werk behoort geen sieldoden- 
de roetine te wees nie. Dit behoort 
aan die mens 'n uitdaging te stel. Dit 
behoort aan die mens die geleentheid 
te bied om die probleme van die lewe 
vir homself op te los en vir andere 
deur onvermoeide denke en aksie. 
Werk moet skeppend wees. Dit moet 
geleentheid bied tot die ontplooiing 
van die vermoiëns van die mens. Dan 
is die mens op sy gelukkigste en op 
sy beste. 


'n Mens van wie hierdie geleent- 
heid tot skeppende werk ontneem 
word, word uiteindelik `n verbeelding- 
lose wese. Hy soek dan na iemand 
om hom te beskerm, omdat hy nie 
meer homself kan beskerm nie. Hy 
soek na veilige hoekies en skuilplekke 

teen die gevare van die lewe. Maar 
hy kan die hoekies nie meer self veilig 
maak nie. Iemand anders moet dit vir 
hom doen. 


Van ons volk het in die verlede die 
spreekwoord gegeld: 'n Boer maak 'n 
plan. Hierdie spreekwoord het gewys 
op die vindingrykheid van ons volk 
en op hulle vernuf. In moeilike om- 
standighede het hulle nie gaan lê en 
die stryd gewonne gegee nie. Die 
omstandighede was vir hulle `n uit- 
daging en gewoonlik het hulle met 'n 
heel oorspronklike oplossing voor die 
dag gekom. 


Ek wonder of hierdie spreekwoord 
nog die lewe van ons volk kan tipeer. 
Dit lyk nie meer of ons planne kan 
maak nie. Ons ry teenswoordig op die 
rug van die staat. Die staat moet 
voorsien in al ons probleme. Die staat 
moet 'n oplossing bied vir al ons 
vraagstukke. Dieselfde tendense is 
reeds in ons volkslewe sigbaar as in 
Furopa en Amerika. Oral kom voor- 
sieningsfondse tot stand wat een of 
ander nood in ons lewe moet oplos. 


Aan die een kant is hierdie tendens 
in ons volkslewe `n bewys dat daar 
nood in ons volk is. Daar is 'n groot 
deel van die volk wat eenvoudig nie 
meer genoeg kan verdien om in die 
eise van die tyd te kan voorsien nie. 
Daar is 'n groot deel van ons volk 
wat nie meer aan ander `n bestaansreg 
Sun nie; wat nie skroom om hulleself 
te verryk ten koste van hulle landge- 
note nie; wat nie omgee om die ander 
te misbruik nie. Daar is `n deel van 
ons volk wat hulle nuut verwerfde 
status en rykdom ten alle koste wil 
behou en daarom die weë tot `n beter 
lewe vir ander wil afsny. Daarom 
moet fondse en ondersteunende lig- 
game geskep word om aan die be- 
hoeftes van die tyd voorsiening te 
maak. 


Aan die ander kant egter is hierdie 
soeke na beskerming nie beperk tot 
diegene wat te min verdien nie. Al- 
mal neem aan hierdie stormloop deel. 
Ons verplig die staat om in te gryp 
in die daaglikse lewensorde van die 
burger van die land. Ons pluk hier- 
mee 'n lat waarmee ons later geslaan 
sal word. Want saam met die besker- 
ming wat ons geniet, word ons steeds 
meer van die werklike vryheid beroof. 
Uiteindelik het ons 'n lewe wat ten 
volle beskerm is, maar ons het die 
vryheid verloor. 


Aan hierdie sake sal ons volk ern- 
stige aandag moet gee. 


4. Boek van die Kerk. 


Die Bybel is die boek van die kerk. 
Dis die Boek waarop die kerk gegrond 
is, die Boek waaruit hy lewe, waar- 
aan hy gebind is in alles wat hy dink 
en praat en doen. As ons hier so van 
die Bybel praat, bedoel ons natuurlik 
nie in die eerste plek daardie uiter- 
like vorm van `n boek nie, maar die 
besondere inhoud van daardie beson- 
dere boek: nl. Jesus Christus. Ook as 
ons van die kerk praat, bedoel ons 
nie die kerk as 'n instituut of `n or- 
ganisasie nie, maar as die gemeente 
of gemeenskap van gelowiges wat die 
liggaam van Christus is. Die noue ver- 
band tussen Bybel en kerk word veral 
duidelik as ons kyk na die ontstaan 
en die voortbestaan van die kerk in 
die wêreld. Die Heidelbergse Kategis- 
mus leer ons dat die Seun van God 
deur sy Woord en Gees vir hom uit 
die hele menslike geslag 'n gemeente 
versamel. Ons het hier 'n aanduiding 
van die werk van die drie-enige God 
in die bymekaar bring van die kerk. 
Want dis die Seun van God wat deur 
sy Woord en Gees die kerk in aansyn 
roep. En Hy doen dit deur die Woord, 
nl. deur die verkondiging van daardie 
woord. Waar die Seun deur Sy Gees 
die Woord verkondig met gebruik- 
making van menslike verkondigers, en 
waar die Gees die wonder laat plaas- 
vind dat mense wat hierdie gepredikte 
Woord hoor, dit ook glo, daar is die 
kerk. Die kerk is oral waar die woord 
van die evangelie deur mense geglo 
word. Hierdie geloof wat in ons deur 
die Heilige Gees gewek word deur die 
gehoor van die gepredikte woord, 
word deur daardie selfde prediking en 
deur die gebruik van die sakramente 
voortdurend versterk, sodat ons moet 
sê dat die kerk in aansyn geroep en 
in stand gehou word deur die verkon- 
diging van die Woord en die gebruik 
van die sakramente. 


Dit is nie sonder betekenis dat die 
Heidelbergse Kategismus die versa- 
meling van die kerk verbind met 
Woord en Gees nie. Daarmee word 
`n tweeërlei binding uitgedruk. Eers- 
tens is daar die binding aan die By- 
bel, want ons het die Woord van God 
nooit los van die Bybel nie. Die pre- 
diking van die kerk is `n prediking 
wat aan die Bybel gebonde is, en dit 
mag die kerk nooit vergeet of ver- 
waarloos nie. Dit is dikwels baie mak- 
liker om maar te preek uit 'n mens 


DIE BYBEL 


se eie ervarings en om jou eie op- 
vattings en godsdienstige belewenisse 
aan die mense oor te dra, en dit is 
dikwels vir die mense mooi om na 
sulke subjektiewe ontboeseminge te 
luister, maar dan word mense ver- 
kondig en nie Christus nie en deur 
SO `n prediking word die kerk nie in 
stand gehou of uitgebrei nie. Dit was 
nog altyd fataal vir die kerk as sy 
eerste bemoeienis nie was om die 
evangelie van Christus volgens die 
Bybel so duidelik en verstaanbaar 
moontlik in die prediking te verkon- 
dig nie. Die tweede binding is aan 
die kerk. As die Gees in ons werk 
sodat ons die verkondigde Christus 
aanneem, glo en vertrou, ontstaan 
daar nie afsonderlike gelowiges wat 
elkeen net op homself aangewys is 

nie, maar die Gees versamel hierdie 
gelowiges in 'n gemeenskap wat af- 
sonderlik en gesamentlik deel het aan 
Christus en al sy skatte en gawes. 
Hulle lewe nie elkeen vir homself nie, 
maar elkeen staan in die verpligting 
om ook die ander tot hulle saligheid 
te dien met hulle eie gawes. 


Uit die voorgaande het dit oordui- 
delik geword, soos ons reeds ook al 
gesê het, dat die ontstaan en voort- 
bestaan van die kerk in die wêreld 
ten nouste saamhang met die ver- 
kondiging van die evangelie. Die eer- 
ste kommer van die kerk kan dan ook 
nooit oor iets anders wees as die 
regte verkondiging van die Woord nie. 
As dit hier skeefloop staan die hele 
kerk in die gevaar van verval en ont- 
aarding. Oral egter waar die evangelie 
reg verkondig word daar sal die kerk 
ook wees, daar sal hy bly voortbe- 
staan, sal hy ook groei en uitbrei, on- 
danks al die teënmagte in die wêreld. 
Dis oorvloedig bewys, vandat die eer- 
ste draers van die goeie boodskap die 
wêreld ingetrek het ,dat geen mag ter 
wêreld bestand is teen die eenvoudige 
getuienis dat Christus die Here is nie. 


Die regte verkondiging van die 
Woord is dus ongetwyfeld 'n voor- 
keursaak in die kerk. Daar waar Gods 
Woord reg gespreek word, . . . daar 
versamel Hy sy kerk. Hierdie regte 
verkondiging het 'n hele aantal be- 


langrike aspekte. Fen van die belang- 
rikstes is ongetwyfeld daardie een 
wat die uitleg van die Skrif betref. 
Hoe moet 'n mens die Bybel ver- 
staan? Hy is deur mense geskryf wat 


'n ander taal as ons gepraat het, wat 
in `n ander wêreld met ander om- 
standighede as die van ons gelewe 
het, wat `n ander wêreldbeeld as ons 
gehad het ens. ens. (Oor al hierdie 
sake wil ons nie uitwei nie, maar 
slegs die aandag op een aspek vestig 
wat deur die Hervormers beklemtoon 
is en wat by die verstaan van die 
Skrif nog altyd van eerste belang is: 
nl. dat die Bybel uit die Bybel ver- 
staan moet word. En as dit die geval 
is moet ons die Bybel in sy geheel 
ken, Die regte verkondiging van die 
kerk sal derhalwe ook hierdie element 
moet bevat: dat dit verkondiging, 
uitleg en toepassing van die hele 
Bybel moet wees in sy gerigtheid op 
Christus. Dis twyfelagtig of die ge- 
meente van die Here werklik in die 
allerheiligste geloof opgebou kan 
word, of die gemeente werklik die 
volle Raad van God verneem, as die 
kerk in sy prediking willekeurig deur 
die Bybel stap op soek na mooi teks- 
te. Om enigsins orde in die preek- 
stof van die kerk te bring en om toe 
te sien dat die hele waarheid ver- 
kondig word, bepaal ons kerkwet ook 
dat daar in die prediking rekening 
gehou moet word met die kerklike 
jaar, en dat daar minstens twaalf keer 
per jaar in volgorde woordverkondi- 
ging aan die hand van die Heidel- 
bergse Kategismus moet geskied. Die 
groot vraag bly nog waarom daar 
slegs twaalf keer per jaar in die volg- 
orde van die Kategismus gepreek 
moet word, en nie elke Sondag nie. 
Katechismusprediking is immers niks 
anders as woordverkondiging nie: 'n 
poging om die ganse Heilige Skrif 
in die prediking aan die woord te 
stel. 


BY. vyl 
(Word vervolg) 

KRAG 
OF 
SWAKHEID 


Verder voortvloeiend uit die studie 
van die predikantevergadering. Dit 
het hoog tyd geword dat 'n keer langs 
hierdie weg besin sal word oor die 
kersteningswerk van die kerk. Op 'n 
onlangse vergadering van die sentrale 
raad vir die kerstening van die hei- 
dene is 'n magdom van probleme 
blootgelê waaroor dringende en in- 
tense besinning dringend noodsaaklik 
is. Hoewel beslis nie alles nie, was 
'n groot deel hiervan wel praktiese 
probleme. Maar is selfs wat dit be- 
tref dit goed genoeg dat beplan en 
besluit word deur 'n klein groepie 
mense in die kerk aan wie die werk 
toevallig op die stadium opgedra is? 
Beplanning en besluite wat vir die 

toekoms van die kerk in hierdie land 
van die allergrootste belang is! Dit, 
en dan word die grootste deel van 
die teologiese breinkrag in die kerk 
eenkant gelaat. Dit laat 'n mens 
huiwer! 


By al die erkende voordeel wat die 
huidige stelsel meebring is hierdie 
aspek beslis een nadeel. Een persoon 
uit elke gemeente word met die taak 
belas. Van enige sendingbewussyn by 
die res van die gemeente is daar geen 
sprake nie. 'n Mens wondr onwille- 
keurig wat die verband hiervan is met 
die ,.skvnbare onvermoë om ons eie 
mense met die evangelie te bereike 
waarvan in 'n onlangse omsendskrywe 
sprake was. Die bedoeling is seer seker 
nie om nou te begin dweep met die 
sending nie. Maar die kerk het tog al 
lankal erken dat ons die opdrag uit 
die Woord gehoor en in gehoorsaam- 
heid aanvaar het, dat die evangelie 
aan alle mense verkondig moet word. 
Dan is dit ongehoord dat hierdie as- 
pek van ons kerklike werk steeds die 
stiefkindposisie bly inneem. 


Hierdie lamheid in die knieë ten 
opsigte van die kersteningswerk van 
die kerk word ernstiger as 'n mens 
vir 'n oomblik bedink hoeveel tyd en 
geld en werkkragte die kerk die af- 
gelope jare beskikbaar gehad het om 
allerlei linkse ideologieë binne en buite 
die kerk te beveg. Dat daar in ons 
tyd 'n heerlike verskeidenheid van 
denkrigtings en persone was en is wat 
as kommunisties, liberalisties, of anti- 
Christelik geopenbaar moet word, sal 
min van ons graag betwis. Dank aan 
mense in die kerk wat dit steeds met 
onvermoeide ywer gedoen het. Maar 
as daar 'n totale ongebalanseerdheid 
is tussen die erns waarmee die kerk 
dit bejeën en die erns waarmee die 
sendingopdrag bejeën word, oorweldig 
die onrus jou. Dit, tesame met die 
reeds genoemde feit dat die kerk al 
erg in die verleentheid gestel is en 
in die toekoms erg in die verleentheid 
gestel sal word deur al te voorbarige 
assosiasies met allerlei sg. ultra-regse 
rigtings in die politiek! Die kerk be- 
weeg tog immers nie na regs nie, 
maar die toekoms in, na die volein- 
ding toe! Die kerk moet van al hier- 
die dinge die regte balans bewaar 
deur vas te hou aan die eeue-oue 
waarheid in die Belydenis uitgedruk, 
nl. dat Christus deur sy Woord en 
Gees sy kerk nie net bewaar nie, 
maar dit ook vermeerder. 


4. Vroeër het ons gespreek oor die 
manier van omgaan met die Woord 


van God self. 'n Mens wonder ook wat 
die verband hiervan is met die grense- 
lose onvrugbaarheid en onproduktiwi- 
! teit in die kerk t.o.v. die geskrewe 
i woord. Daar is al meermale on gewys 
, dat dit ons taak is om hier 'n eie teo- 
icgie te ontwikkel as deel van die 
vasteland waarop ons woon. Miskien 
is dit skokkend, miskien het mense 
wat dit al so bepleit het dit totaal 
anders bedoel. Maar kan `n mens dit 
nie miskien ook so omskryf deur te 
sê dat die kerk hier in Suid-Afrika, 
en in die besonder die Afrikaanse 
kerk moet begin ,,uitwaarts” beweeg 
nie? Wat bv. van 'n tydskrif in `n 
ander taal? Ons glo waarskynlik tereg 
dat ons die geneesmiddel het vir vele 
van die kwale van kerk en wêreld van 
die 20ste eeu. Is dit goed genoeg om 
dit vir onsself te hou? Om Afrika bv. 
te laat met net die vrug van die Ne- 
derlandse en Franse en Duitse en 
Fngelse en Amerikaanse teologie. 





(Vervolg) 

Elke deel van u liggaam Kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike. ge- 
spierde masjien wat jaar n jaar 
uit onophoudelik werk or lewe 
en gesondheid te bewaar. 


Soms word die hart wel 'n bie- 
tjie moeg, sy klopping swak of 
onreëlmatig. Dit is egter nie altyd 
aan 'n ernstige hartkwaal ('n saak 
vir die spesalis!) te wyte nie 
Dikwels dui dit eenvoudig op 
verswakte hartspiere en gevolg- 
like ondervoeding van u liggaam 

. en dit kan u baie afmat en 
uitput. 


In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 
Pille 


R5c by apteke oral 


VROUERUBRIEK 





Gedurende die eerste helfte van 1967 
het ek van die Nasionale kankervereni- 
ging van Suid-Afrika die vererende 
opdrag gekry, en 'n aanbieding van `n 
beurs om `n studie in Wes Europa te 
gaan maak van ,,Tussentuistes” en 
,Laaste Tuistes” vir kankerleiers. 


Hierdie onderwerp is reeds vroeër 
op vergaderings van die vereniging 
bespreek, en as uitlopers daarvan, is 
toe besluit om eerstehandse kennis 
van die soort inrigtings, so ver dit 
bestaan in Europese lande in te win. 


Die voorbereidende werk en die 
berigte i.v.m. my besoek is gedoen 
deur prof. T. Fichardt, die hoof van 
die departement Radioterapie van 
U.P. Begin Julie 1967 het ons na 
Duitsland vertrek, maar ongelukkig 
kan ek my sending op daardie tyd nie 
heeltemal voltooi nie, en was die be- 
soek alleen beperk tot Duitsland. `n 
Jaar later vertrek ek andermaal na 
Furopa om die opdrag en studie te 
voltooi. 


Ferstens wie ek graag verduidelik 
wat die verskil is tussen hierdie twee 
benamings ,,Tussentuiste” en ,,laaste- 
tuiste,” en wat bedoel word met 'n 
,tussentuiste.” Ons afdeling Radio- 
terapie by die Hospitaal kan net `n 
beperkte aantal pasiënte opneem. Met 
die gevolg dat na `n operasie en be- 
handeling daarna, as die pasiënt so 
'n mate herstel het, dat hy of sy die 
bed kan verlaat— is daar dikwels nog 
behandeling nodig, maar dit is moeilik 
vir die afdeling om die pasiënt langer 
te hou, omdat hy hom nou self kan 
help, en nog net 'n paar behandelings 
of bestralings nodig het, en omdat 
daar 'n volgende ernstige geval wag 
om opgeneem te word. So 'n pasiënt 
kan dan die Hospitaal verlaat, en te- 
rugkom vir nog `n paar behandelings 
wat hy moet kry voordat hy huis 
toe kan gaan. Die vraag is waar gaan 
hy bly, by familie of by goeie vriende, 
wat toevallig in die stad woon. Maar 
wat van die pasiënt wat ver kom en 
nie familie of vriende in die stad het 
nie. Hulle kan moeilik in `n hotel tuis 
gaan terwyl hulle nog swak en siek 
is, en nog aandag, liefde en simpatie 
nodig het. So `n persoon moet leer 
om nou saam te leef met sy gebrek. 
Dis hulle wat `n ,,tuiste” moet vind, 
'n plek waar hulle 'n week lank of 
meer kan bly, waar hulle die nodige 
simpatie liefde en warmte kan vind, 
en waar hulle gelukkig voel totdat 
hulle na `n eie huis kan terugkeer. 


DIE NASIONALE 
KANKERVERENIGING 


Dit is dan soos dit genoem word 'n 
,Tussentuiste.” 


Die ,,Laastetuiste” spreek vir hom- 
self, dit is 'n inrigting waar die 
pasiënt wat nie weer kan herstel nie, 
en wat nêrens anders opgeneem kan 
word nie, 'n nlek waar hy of sy bly 
tot aan die einde van hy lewe. Hier 
in ons land is daar nog nie sulke in- 
rigtings nie, maar wel 'n baie groot 
behoefte volgens die afdeling waar die 
kankerpasiënt verpleeg word. 


MEV. E. MULDER 


In Duitsland wat ek eerste besoek 
het, het dr. M. Daelen, nadat sy 'n 
brief van prof. Fichard ontvang het 
van my koms daarheen, aan verskil- 
lende verenigings en instansies wat 
hulle vir die saak beywer geskryf, 
veral in die onmiddelike omgewing 
van die Nordshein Westfalen gebied. 
Die eerste besoek was aan Dussel- 
dorf, waar ek ontvang is deur dr. 
Lange en dr. Braun, waar ongeveer 
dieselfde werk gedoen word as in 
ons kankerkantoor in Johannesburg. 
Dr. Lange het aanbeveel dat ek na 
Bochunn gaan in die Ruhrgebied en 
en my meegedeel dat daar `n behoef- 
te bestaan aan sulke Deurgangshuise, 
tenspyte van die voorsiening wat 
reeds gemaak is. Sy maak 'n af- 
spraak vir my met dr. Orda wat 
direkteur is van die werkgemeenskap 
vir kankerbestryding. Dit is `n lig- 
gaam wat gedra word deur Siekte- en 
Renteversekering Maatskappye. Ek 
moet sê dat ek 'n paar dae later baie 
vriendelik en gasvry deur dr. Orda 
ontvang word. Volgens dr. Orda het 
die werkgemeenskap 25 sulke ,,tus- 
sentuistes,” wat hulle daar noem Sa- 
natoriums. Die grootste daarvan is in 
Vollmarstein en het 120 bedde. die 
ander is kleiner en wissel van 25-40 
bedde. Hierdie werkgemeenskap huur 
huise of woonstelle of klein hotelle 
van privaat persone of organisasies. 
Word so 'n plek gehuur veral 'n klein 
hotel in 'n mooi omgewing, moet die 
eienaar dit meubileer en die etes ver- 
skaf. Die Werkgemeenskap stel die 
artse en susters aan, asook die tera- 
peute. Flke sebou beskik oor 'n huis 
apteek. Die meeste het 'n eie arts en 
suster wat inwoon. Die kontrole ge- 
skied deur die gesondheidsowerheid. 


Pasiënte kan tot 6 weke daar bly na 
die operasie, word dan ontslaan, maar 
hulle kan weer later terugkom. Dr. 
Orda wat `n deskundige op die gebied 
is, vertel dat hierdie stelsel baie goed 
werk. Ook dit is uit die nood gebore. 
Omdat die Ruhrgebied as gevolg van 
die groot Nywerhede so dig bevolk is 
(daar woon 16 miljoen mense) is die 
hospitaal oorvol. Ook daar het hulle 
met dieselfde moeilikhede te kampe, 
en het hulle gevoel dat die pasiënt 
nie dadelik kan teruggaan huis toe 
nie. As die moeder versorg word, so- 
dat die vader sonder kommer sy werk 
kan doen, en die moeder tydens haar 
verblyf in die Sanatorium tenminste 
geen bekommernis het nie. Saam met 
dr. Orda het ek hierdie inrigting be- 
soek. Hierdie inrigting is pragtig ge- 
leë in 'n bosryke deel en skep die in- 
druk by aankoms van 'n mooi en def- 
tige hotel. Daar is 'n ruim tuin, met 
wandelpaaie. banke waar die pasiënte 
onder die bome, vywers ens. kan sit. 
Alles is daarop bereken om 'n rustig 
strelende indruk te sken. Die inrigting 
het alle geriewe soos leeskamers. bil- 
jartkamers. televisiekamers. konsert- 
saal ens. Die hele komnleks het alles 
behalwe 'n hospitaalatmosfeer—maar 
beantwoord aan dieselfde doel. 

As gevolg van die goed gereelde 
sosiale versorging in die meeste Ero- 
pese lande. bestaan hier geen finan- 
seker is teen siekte. word die koste 
gedra deur die versekeringsmaatskap- 
pv. Sodoende kan hulle 'n behoorlike 
standaard blv handhaaf. tot beswil van 
die vasiënt wat daar versorg word. 
Verder kan ek noem dat in Duitsland 
net ,.Tussentuistes” is. 

Met mv volgende besoek laaste jaar 
vertrek ek na London. waar ek die 
Marie Curie Memorial Foundation be- 
soek. Tvdens mv besoek die eerste 
dag bv die sekretaris. was die dames- 
komitee in sitting. onder voorsitter- 
skap van adv Comton. Ek het toe die 
voorreg vehad om die dames te ont- 
moet. 


Die Marie Curie Memorial Founda- 
tion (genoem na Marie Curie 1867- 
1934) is 'n baie groot organisasie met 
talryke onderafdelings. met vooraan- 
staande persone aan die hoof. 


Die eerste Marie Curie inrigting is 
in 1952 geopen in Hill of Tarvit, naby 
Fife in Skotland. Hierdie inrigting is 
opgerig as gevolg van die groot nood 


] Blaai om 


Die Hervormer, Februarie 1970, bladsy 11 


BYBELSTUDIE 


DS. G. M. M. PELSER 
MATTHEUS 


Die huldiging deur die sterrekun- 
diges 2:1-12; 2:1-2. 


En toe Jesus te Bethlehem in Judea 
gebore is in die dae van koning Hero- 
des, het daar wyse manne uit die 
Ooste in Jerusalem aangekom en gesê: 
Waar is die Koning van die Jode, wat 
gebore is? Want ons het sy ster in 
die Ooste gesien en gekom om Hom 
hulde te bewys. 


In die N.T. word daar van drie 
konings melding gemaak met die naam 
Herodes. Hulle was Herodes die Grote 
(Matt 2:1), Herodes Antipas (Matt. 14: 
1) en Herodes Agrippa (Hand. 12:1). 
Herodes die Grote waarvan in hierdie 
versgedeelte gepraat word, het oor 
Palestina regeer vanaf die iaar 40 tot 
4 v.C. Hy was 'n baie omstrede figuur 
en 'n man van baie uiterstes. Aan die 
een kant was hy `n groot vriend van 
die Romeine wat altyd in guns by die 
keiser wou wees en aan die anderkant 
het hy baie vir sy volk gedoen. By 
baie van sy volk was hy 'n uiters ge- 
hate persoon en by ander weer be- 
mind. Hy was totaal onvoorspelbaar 
en dit het sy onderdane in groot on- 
sekerheid en vrees laat leef. Hy kon 
sonder enige gewetenswroeging mense 
laat vermoor en dit met die minste 
aanleiding. Die aantal moorde wat hy 
gepleeg het is skokkend om van te 
hoor. Hy was baie wantrouig en daar- 
om het hy elkeen laat vermoor wat 
hy as bedreiging vir homself gesien 
het. Selfs sy eie huis is nie gespaar 
nie want 'n paar van sy vroue en `n 
hele aantal van sy kinders het hy om 
die lewe laat bring. Vyf dae voor sy 
eie dood laat hy sy oudste seun Anti- 
pater vermoor en nog voor sy dood 
het hy dit aan sy suster Salême en 
haar man Alexas opgedra om net n4 
sy dood, die vernaamste Jode in die 
skouburg in Jérigo te vermoor, sodat 
daar tog roubetoon by sy dood sou 
wees. 


As 'n mens hierdie dinge verneem, 
dan weet `n mens eintlik al wat om 
te verwag, as die evangelis sê dat 
Jesus ,in die dae van koning Herodes” 
gebore is. Die evangelis verwys hier 
na die dae van Herodes om hiermee 
aan te dui dat die geboorte van Jesus 
nie 'n mite of `n legende is wat his- 
tories nie vasstelbaar is nie. Die evan- 
gelis wil hiermee juis te kenne gee 


dat die geboorte van Jesus histories 
vasgestel kan word en noem daarom 
die tyd waarin dit plaasgevind het. 
Jesus se geboorte is deel van die ge- 
skiedenis wat gedateer kan word en 
daarom is dit self geskiedenis en nie 
legende nie. Dit is egter ook meer as 
gewone geskiedenis, dit is ook heils- 
geskiedenis. 


Ons moet egter nog t.o.v. die date- 
ring van Jesus se geboorte 'n pro- 
bleem opklaar. Indien ons letterlik 
volgens ons Christelike jaartelling sou 
reken, sou dit beteken dat Jesus in 'n 
sekere jaar gebore is en dat ons van 
daardie jaar af vorentoe en terug- 
waarts reken. Nou mag dit miskien 
snaaks klink as ons sê dat Jesus op 
die laaste, in die jaar 4 v.C. gebore 
moes wees. Hierdie bewering is egter 
gebaseer op die feit dat Herodes die 
Grote oorlede is 4 iaar voordat ons 
Christelike jaartelling begin, m.a.w. in 
die jaar 4 v.C. Aangesien hy oorlede 
is, nie lank na Jesus se geboorte nie, 
moes die geboorte ongetwyfeld ook in 
dieselfde jaar plaasgevind het. 


Wat verder ons aandag in hierdie 
versgedeelte verdien is die ,,wyse 
manne” uit die Ooste wat in hierdie 
tyd in Jerusalem aangekom het om 
te verneem na die plek waar die 
,Koning van die Jode” gebore is, met 
die doel om aan Hom hulde te bewys. 
Die Ooste was vir baie eeue sedert 
die vroegste tye, bekend vir sy sterre- 
wiggelary. Ook in die tyd van Jesus 
was die heidense opvatting, dat elke 
mens se lewe onder `n sekere ster 
gestaan het en dat die lotgevalle van 
mense deur die sterre bepaal en voor- 
spel is, wyd verbrei gewees. Nou was 
daar nie alleen talle mense, wat ons 
magiërs noem, wat 'n lewe gemaak 
het deur voorspellings met behulp van 
die sterre nie, maar daar is veral ook 
gesoek na sterre wat verbind kon 
word aan groot figure in die wêreld- 
geskiedenis. 


Alhoewel hierdie opvatting normaal- 
weg nie onder Israel bestaan het nie, 
het die Jode slegs t.o.v. een uitspraak 
in die O.T., hierdie opvatting gedeel. 
In Num. 24:17 is daar sprake van 'n 
ster, wat die koms sou aankondig van 
'n verlosser in die eindtyd en hierdie 
verwagting word ook in 'n paar Jood- 
se geskrifte uitgespreek. Die Joden- 
dom het dus nie `n algemene sterre- 

KANKERVERENIGING 


7] Van vorige bladsy 


wat ontstaan het deur die vermeer- 
dering van die kankerpasiënte in die 
jare vooraf.. Die stigting is in die lewe 
geroep in Julie 1948. Dit is `n onaf- 
hanklik vrywillige organisasie en kry 
nie staatshulp nie. Na die stigting se 
eerste inrigting in Desember 1952 volg 
nog elf ander wat wissel van 25 tot 
50 bedde. Die jongste van hierdie in- 
rigtings is die ,,Henry Radcliffe Con- 
valescent Home” te Limpsfield, wat in 
Aug. 1968 aangekoop is. Van hierdie 
inrigtings het ek `n paar besoek. 
Edenhall in Hampstead met 25 bedde; 
Harestone jn Surrey, met 48 bedde 
asook Fairmile in Edenburgh in Skot- 
land met 40 bedde. Al hierdie inrig- 
tings in en om London is ou here- 
huise, baie mooi geleë in bosryke om- 
gewings. Almal het opgeleide perso- 
neel, asook halfopgeleide personeel. 
Verder hou hulle 'n naneel van half- 
opgeleide verpleegsters aan vir ekstra 
hulp wanneer nodig of om uit te 
stuur na privaat huise. Bowendien lei 
hulle mense op vir twee jaar om die 


praktiese werk te doen. Hierdie per- 
sone ontvang `n diploma aan die end 
van hulle opleiding. 


A1 hierdie inrigtings in Engeland is 
,laastetuistes.” Die vasiënte bly tot 
aan die einde van hulle lewe. 


Van hierdie pasiënte word weekliks 
`n donasie gevra om te help om die 
koste te bestry gewoonlik £3 per 
week; die res word aangevul. Die 
koste beloop -“- £20 tot £f22 per 
maand. 


Verder besoek ek Holland, Parys, 
Frankryk, die Skandinawiese lande en 
Switserland. 


Ten slotte, maar vir my baie ver- 
naam, en ek voel ek moet iets sê 
daaroor, Die Nasionale Kankerver. is 
besig om so `n ,Tussentuiste” te be- 
kom hier in Pretoria. Ons hoop om 
binnekort meer daarvan te hoor, en 
meer te kan sê. Dit sal in `n groot 
behoefte voorsien. Soos ons almal 
weet, hoe ons gewerk het om ons oue 
tehuise te voorsien van alles wat no- 
dig is, so sal dit seker hier ook ge- 
beur. 


MEV. E. MULDER. 


LEES VERRYK DIÉ GEES 


Die opskrif van hierdie artikel is 
nie my eie breinkind nie. Ek het dit 
iewers gelees. Maar dit moes my op 
daardie stadium getref het want ek 
het dit onthou, en dit is 'n uitste- 
kende opskrif by wat ek by hierdie 
geleentheid op skrif wil stel. Ek wil 
'n bietjie praat oor wat ons lees, hoe 
ons lees en wat ons kan lees. 


'n Tydjie gelede is daar geweldig 
baie gepraat oor vryetydsbesteding. 
Daar is ondersoeke gehou, gevolgtrek- 
kings gemaak, aanbevelings gemaak, 
en daarna het ons almal ewe rustig 
daarvan vergeet. Hoe dit ookal sy, 
hierdie belangstelling in sinvolle vrye- 
tydsbesteding was gegrond in die be- 
sef van 'n diepgevoelde behoefte. Die 
moderne mens het voor die vraag te 
staan gekom. Wat moet ek doen? 
Want die moderne mens het geleent- 
heid om hom te verveel. Ek praat nou 
wel van die moderne mens, maar dit 
was seker waar van alle mense van 
alle tye. Maar dan is tog seker waar 
dat die mens van die tweede helfte 
van die twintigste eeu meer geleent- 
heid daartoe het as wat sy voorvaders 
gehad het. Daar word wel somtyds 
gesê dat die mense vandag harder 
werk as vantevore. Daarvan glo ek 
niks. Daar word gesê dat die lewe 
vandag soveel vinniger is as ooit van- 
tevore. Dit is waar. Maar daar is tog 
geweldig baie oomblikke wanneer 
hierdie dolle gejaag tot stilstand kom. 
Daar is oomblikke wanneer jy kan be- 
sig wees met dié dinge wat vir jou 
aangenaam is, wanneer jy jouself kan 
losmaak van jou werk en ander ver- 
antwoordelikhede, wanneer jy met 
ander woorde vrye tyd het. Nou ont- 
staan die vraag: Waarmee vul ek 
hierdie tyd? 

Die antwoord on hierdie vraag is 
vanselfsprekend. Jy soek vir jouself 
een of ander stokperdjie. En wat jy 
uiteindelik kies sal tot 'n baie groot 
mate afhang van watter soort mens 
jy is. Daar is geweldig baie moontlik- 
hede om uit te kies. Dit sou onmoont- 
lik wees om hier net maar naastenby 
'n lys te gee van al die verskillende 
moontlikhede. Maar dit is tog moont- 
lik om die verskillende tipes te noem. 

Die persoon wat daarvoor lief is 
om met sy hande te werk, en wat ook 
die nodige aanleg daartoe het, sal 
hom besig hou met iets skeppends. 
Dit kan enigiets wees vanaf naald- 
werk en houtwerk tot by skilder. 
Maar almal is nie hiertoe in staat nie, 


natuurlike aanleg vorm hier asof van- 
self 'n beperking. 

Dan is daar die versamel-stokperd- 
jies. Mense versamel die snaakste 
goed — seëls, vuurhoutjiedose, spinne- 
koppe en enigeen van 'n miljoen ander 
dinge. Elke mens het een of ander 
ding waarvoor hy by uitnemendheid 
lief is of in belangstel. En enige ding 
in die wêreld kan versamel word as 
die gier jou eers eenmaal gebyt het. 
Maar hier is daar 'n ander beperking: 
Gebrek aan geld. Jy sou byvoorbeeld 
graag seëls wou versamel, maar dit is 
'n duur stokperdjie en as jy nie rede- 
lik baie geld het nie, sal jy in elk ge- 
val nie 'n groot versameling op die 
been kan kry nie. 

So van geld gepraat. Sommige 
mense gebruik natuurlik hulle stok- 
perdjie om vir hulle te werk. Ek weet 
van baie mense wie se stokperdjie 


DS. G. VELDHUYSEN 








later hulle werk geword het. Dink 
maar aan fotografie en hoe 'n mens 
dit kan gebruik om vir jou 'n paar 
ekstra sente te verdien. Maar hier lê 
daar vir my persoonlik weer 'n ander 
beperking. So'n tydverdryf wat vir jou 
werk, word later ook weer vir jou 'n 
bekommernis en dit hou jou so besig 
dat daar van ontspanning nie meer 
veel sprake is nie. En ontspanning is 
juis wat 'n stokperdjie jou moet bied, 
anders is dit nie die moeite werd nie. 

Daarom is dit so ontsettend jammer 
dat ons mense so min lees. Lees is 
vir sover dit my aanbetref die vol- 
maakte stokperdjie. Dit is nie nodig 
dat dit jou baie geld moet kos nie, 
want jy kan na 'n biblioteek gaan. Jy 
het geen besondere aanleg nodig nie. 
Jy moet net kan sien. En daarby is 
dit die volmaakte ontspanningsmiddel, 
want as jy vasgegryp word deur 'n 
boek, vergeet jy van alle ander dinge. 
Dis jammer ons lees so min. Dis nog 
jammerder dat ons so verkeerd lees. 

Daardie laaste gedagte wil ek graag 
verder belig. Wat lees ons mense 
eintlik? Dit is verstommend om dit 
te sien. Ons hoor van die onderskeie 
uitgewersmaatskappye dat van elke 
boek wat in Suid-Afrika gedruk word 
daar maar net enkele duisende eksem- 
plare oor 'n lang tydperk verkoop 
word. Dit gebeur ook maar baie selde 
dat 'n hele oplaag van 'n bepaalde 
boek verkoop word. Dit klink snaaks 


as ons daaraan dink dat so'n oplaag 
gewoonlik nie meer as twee duisend 
is nie. Meer as dit kan die uitgewer 
nie laat druk nie. want dit sal tog 
nie verkoop nie. Maar daar is darem 
meer as twee duisend mense wat so'n 
boek lees omdat dit in biblioteke be- 
skikbaar is. Maar die onstellende feit 
is dat `n uiters geringe persentasie 
mense aan biblioteke behoort en ge- 
reeld gebruik maak van die fasiliteite 
wat daardeur gebied word. Ons is nie 
'n volk wat lees nie. Ons is 'n volk 
wat kyk. Terwyl die boeke op die 
rakke van die boekwinkels en die 
biblioteke staan en muf, koon ons die 
fotoverhale op so vinnig as wat hulle 
op die rakke by die kafees verskyn. 
Dit is 'n tragedie. Hierdie fotoverhale 
is gewoonlik van 'n pateties lae ge- 
halte. Daar sit niks in nie en gevolg- 
lik kan mens ook niks daaruit haal 
nie. Maar omdat ons lui is om te dink 
wil ons hê dat `n foto vir ons `n storie 
moet vertel. Ons is 'n volk wat lui 
is om te lees en daarom is ons 'n arm 
volk. Ons lees selfs nie meer die By- 
bel nie. 

Wat moet ons dan lees? Ag, daar 
wag 'n hele wêreld op die een wat 
`n amptelike boekwurm word. 'n 
Wêreld waarmee hy sy hele lewe 
besig kan bly en wat elke dag vir 
hom nuwe verassings sal bied. Die 
wêreld van die letterkunde is so 
ontsaglik breed en wyd, daar is 
soveel paaie om langs te loop dat 
die gevaar van verveling bykans nie 
bestaan nie. `n Mens moet net vir 
jouself `n universele leessmaak aan- 
leer. Wat ek daarmee bedoel is dit: 
`n Mens moet nie net een tipe boek 
lees nie. Jy moet verskeidenhid in 
jou leesgewoonte hê, vandag lees jy 
'n roman, mêre 'n biografie, oormêre 
`n reisverhaal en die dag daarna 'n 
speurverhaal of selfs 'n ,,cowboy” 
boek. Sodoende sorg jy dat jou lees- 
genot altvd nuut bly en dra jy sorg 
dat jou leeswerk jou verryk. 


Wanneer jv 'n goeie boek lees, kan 
jv geweldig baie leer. Wanneer jy 'n 
goeie boek toegelaat het om jou te 
leer is iv 'n veel rvker mens as wat 
iv vantevore was. Dit is nie net waar 
van een génre nie, maar van almal. 
Dit sal ek graag wil bewys. 


'n Mens kry natuurlik die swaar 
leesstof— vakliteratuur, wetenskaplike 
diskussies, filosofiese relase en wat 
nog meer . Dat hierdie boeke iets het 

Lees verryk die gees 

om aan jou te sê, dat hulle jou iets 
kan leer, is gewis. Maar nou aanvaar 
ek dat daar baie min mense is wat 
hierdie soort boek vir blote ontspan- 
ning sal lees. Persoonlik doen ek dit 
ook nie, want in jou studies van elke 
dag kry jy genoeg daarmee te doen. 
Daarom sal ek ook nie nou daarvan 
praat nie. Ons moet die ander tipe 
boeke 'n bietjie onder die oë sien. 


Die roman. Die goeie roman is nie 
net 'n storie nie, alhoewel daar ook 
'n storie moet wees anders is daar 
nie 'n roman nie. Maar die storie is 
in elk geval nie die belangrikste nie. 
Die ware toets vir die goeie roman is 
dat 'n mens jouself kan vereenselwig 
met die karakters wat `n rol daarin 
speel. Dit moet gevolglik gewone 
mense wees. Mense wat hulleself be- 
sig hou met dieselfde dinge as die 
waarmee jy besig is, wat oor dieselfde 
dinge droom, wat worstel met die- 
selfde probleme as jy. Hierdie mense 
sal dan in `n goeie roman deur die 
skrywer in `n situasie geskilder word 
sodat hulle deur hulle handelswyse en 
deur wat hulle sê antwoord gee op die 
problematiek wat hulle, en ons, be- 
sig hou. Dit is die taak van die roman- 
skrywer om 'n geloofwaardige lewe 
te skep en vanuit sy denke en erva- 
ring 'n boodskap aan sy lesers oor te 
dra. Om van sy werk te lees is om 
deel daaraan te kry. 


Die biografie. Die menslike lewe is 
die grootste avontuur waarvan ek 
weet. En ons almal het deel aan daar- 
die avontuur. Dit is nie net die super- 
helde waarvan ons partykeer lees wat 
dapper is nie. Dit kos dapperheid om 
te lewe. Daarom is die lewe van elke 
mens 'n avontuur in die kleine. En 
dit is natuurlik veral waar van die 
groteres onder ons. Dit is nou maar 
eenmaal so dat sommige mense die 
vermoë het om hulle stempel op hulle 
omgewing en on hulle medemens af 
te druk. Ons kan geweldig baie leer 
van die lewe van so'n mens. Dink 
maar aan die Bybel. Die Bybel is vol 
biografieë. Daar word aan ons gewel- 
dig baie vertel van die lewens van 
mense, en kyk net hoeveel leer ons 
daaruit. Dink maar aan die lewe van 
Dawid. Dink dan aan al die bood- 
skappe wat vanuit daardie lewe tot 
ons spreek — Dawid word vir ons 'n 
voorbeeld. Maar nie net hy nie, ook 
Saul. Die lewe van Dawid leer ons 
wat ons lewe moet wees, die lewe van 
Saul leer ons wat ons lewe nie moet 


wees nie. Net so kan ons oneindig 
baie leer as ons `n lewensbeskrywing 
lees van Paul Kruger, maar ook van 
Cecil Rhodes. Dis 'n hele ondervinding 
om 'n biografie te lees van Luther of 
Calvyn, maar ook van Franciscus van 
Assisi. Daar sal vir elke mens iets 
wees in 'n lewensbeskrywing van Win- 
ston Churchill, maar ook in een van 
Adolf Hitler. Ons sal hulle leer ken, 
maar veel belangriker, ons sal die 
wêreld leer ken waarin hulle geleef 
het. En as ons dit eers leer ken het, 
sal ons die wêreld waarin ons leef 
verstaan. 


Die reisverhaal. Ons word almal be- 
koor deur die gedagte aan ver plekke 
wat ons nog nie gesien het nie en wat 
ons ook heelwaarskynlik nooit sal sien 
nie. Ons weet dat daar ander mense 
in ander lande leef en werk. Ons weet 
dat hulle anders is as ons maar ons 
weet nie hoe hulle is nie. Ons weet 
dat hulle anders lewe as wat ons 
lewe, maar ons weet ook nie hoe hulle 
lewe nie. Die lande waarin hulle bly 
is anders as ons land. maar ons weet 
ook nie presies hoe dit daar lyk nie. 
Dit is alles dinge wat ons kan leer as 
ons 'n goeie reisverhaal lees. Dit is 
moontlik om in ou sitkamer te sit en 
'n toer deur die hele wêreld te onder- 
neem en selfs meer te leer as wanneer 
jyself in die geleentheid was om daar- 
die bepaalde lande te besoek. 


Dan is daar natuurlik nog 'n onein- 
dige hoeveelheid ligte ontspannings- 
lektuur van velerlei soorte: Avon- 
tuurverhale, speurverhale, jagverhale, 
spioenasieverhale en wat nog meer, te 
veel om op te noem. Partymaal word 
'n mens werklik aangenaam verras 
deur die uitmuntende kwaliteit van 
sulke boeke. So het ek persoonlik die 
heel beste uiteensetting van die aard 
en wese van die kommunisme gevind 
in 'n boek wat nooit enige aanspraak 
daarop kon maak dat dit hoogstaande 
letterkundige arbeid is nie. 'n Mens 
moet altyd ook onthou dat die doel- 
stellings van skrywers verskil. Waar 
die een probeer om 'n boek te skryf 
wat die toets van die tyd sal deur- 
staan en met verloop van jare as 'n 
klassiek bekend sal word, wil die an- 
der een niks anders doen as om 'n 
bietjie gesonde vermaak vir 'n paar 
uur te verskaf nie. Daar is natuurlik 


ook slegte boeke. Dit moet 'n mens 
nooit vergeet nie. Selfs die sensors 
laat partymaal boeke deur wat eint- 
lik nie op jou rak gesien moet word 
nie en wat jy ook nie graag daar wil 
hê nie. Maar nou moet mens nie 'n 
vraagteken gaan plaas agter alle boeke 

van 'n bepaalde tipe, omdat jy by ge- 
leentheid 'n swak eksemplaar in die 
hande gehad het nie. 

`n Goeie boek word later vir jou 
SOOS `n goeie vriend. Jy ontdek `n 
skrywer of skrywers wat in 'n beson- 
dere mate tot jou spreek en wie se 
werk jy by voorkeur geniet. En so 
sluit jy dan `n vriendskap wat jou 
hele lewe voortdeur en wat elke an- 
dersinds leë oomblik dan vir jou vul 
met groot genot. Elke mens het die 
wêreld aan sy vingerpunte. Hy hoef 
maar net sy hand uit te steek en 'n 
boek te neem en 'n wonderwêreld 
gaan vir hom oop. Ja, dit is waar: 
Lees verryk die gees. Ons kan gerus 
meer lees. 


NUUSKOLOM: 


U het seker agtergekom dat ons die 
afgelope paar maande nie 'n nuus- 
kolom gehad het nie. Dit was nie te 
wyte aan die feit dat ons dit vergeet 
het of iets van die aard nie. Hierdie 
maand het ons weer 'n nuuskolom. 
Maar ook maar net om te sê dat daar 
nie nuus is nie. Die afgelope paar 
maande het ek die posbus tevergeefs 
dopgehou, daar het nie 'n enkele brief 
van watter aard ookal opgedaag nie. 
Ons sou darem graag by geleentheid 
weer van julle wil hoor. Ons spreek 
die hoop uit dat die nuwe jaar vir 
julle almal groot seën en vreugde sal 
inhou. 





N.H.J.V., SPRINGS 


Die Jeugvereniging van die gemeen- 
te Springs het 'n besondere sukses- 
volle jaar agter die rug. Hulle het die 
vasvra kompetisie vir die 3de agter- 
eenvolgende jaar gewen. Die kompe- 
tisie word gehou in die Ring van 
Germiston en alle Jeugverenigings in 
die Ring neem daaraan deel. Vrae wat 
gevra word handel oor die Bybel, 
Kerkgeskiedenis en die Hervormer. 
Die kompetisies strek oor die hele 
jaar en die kompetisie is baie straf. 

Daar was dan ook 'n baie klein ver- 
skil in punte tussen die onderskeie 
deelnemers. 'n Wisseltrofee is elke 
jaar op die spel en die kompetisie is 
nou 6 jaar oud. Die NH.J.V. van 
Springs het die trofee nou altesaam 4 
jaar verower. 

Die Jeug hier is ook in die alge- 
meen baie gesond en aktief. Daar 
word altyd gepoog om geld in te 
samel om iets aan te bring in hulle 
lieflike kerksaal. Hierdie jaar is `n 
pragtige stel waaiers teen `n bedrag 
van R250.00 installeer. 

T. WOLMARANS, 
Voorsitter. 


Die Konservatoruim vir 
Musiek 





Het u geweet dat: (SS E d ve 
die KONSERVATORIUM VIR MUSIEK, PRETORIA, 


opgerig is deur die Ned. Herv. Kerk 


































van Afrika in die begin van 1960 en dus 
tans TIEN JAAR bestaan. 


As deel van die feestelike herdenking van hierdie 
heuglike feit sal gedurende Maart 1970 uitgevoer die 
Mattheuspassie deur Johann Sebastian Bach 

deur Twee Kore, Twee Orkeste en 'n Seunskoor 
plus SES baie bekende soliste en wel te: 


PRETORIA, JOHANNESBURG en KLERKSDORP. 


Op 10 April sal die hoogtepunt van die feestlikhede 
bereik word by die jaarlikse oorhandiging van die 
DIPLOMA'S aan die studente wat aan die einde 
van 1969 hulle kursus suksesvol voltooi het. 

Die feesrede by daardie geleentheid sal 
waargeneem word deur die president. 

By die Konservatorium vir Musiek, Pretoria word, 
met subsidie van die Staat, voltydse Kursusse aange- 
bied vir diegene wat Musiek as 'n Loopbaan wil kies. 
Behalwe Musiek, leer die studente ook verstaan 
at: MUSIEK is BEHOEFTE, Ontspanning, werk .. 
en OOK : Die Vervulling van 'n Ideaal — Deelname 
aan die Geestelike Vorming van ons Volk — 


Behoud van- en die Voortbouing op 
die Oortuiging en Tradisie 
van ons Vaders. 
Nadere inligtinge en prospektus kan 
op aanvraag verkry word by: 

Die Registrateur, 

Posbus 3052, 

PRETORIA. 





” EN 


on 

BOEKBESPREKING. 





Voorrang aan de Toekomst: Dr. J. M. 
de Jong. G. F. Callenbach N.V. - 
Nijkerk, 1969. 240 bladsye. 

Prys: R38.50. 

Hierdie boek bevat 'n aantal arti- 
kels wat uit die pen van dr. de Jong 
verskyn het, en na sy dood gebundel 
is. Die titel van die boek is baie goed 
gekies, want vanuit die verskillende 
artikels word dit baie duidelik dat die 
skrywer `n baie groot voorstaander 
was vir nuwe riglyne in die teologie. 
In sy eie teologiese denke was hy 
steeds onderweg, en het hy steeds ge- 
poog om vanuit die veelheid van in- 
sigte wat in die laaste jare na vore 
gekom het, riglyne die toekoms in te 
trek. Hy het `n brandende besef ge- 
had dat die teologie die toekoms met 
moed moet binnetrek om vanuit die 
toekomsverwagting van die Christen- 
dom sin en betekenis aan die chao- 
tiese hede te gee. 

Dit maak van hierdie boek iets kos- 
baars. Dit wil nie sê dat `n mens res- 
loos gaan saamstem met elke ding 
wat die skrywer sê nie, maar hier 
vind `n mens ontsaglik veel wat die 
aandag vasgryp en die eie denke in- 
spireer. Persoonlik sou ek dit verkies 
dat elke predikant in die kerk hierdie 
boek lees. Dit is nie ontspannings- 
literatuur nie, maar getuig van diepe 
insig en rype denkkrag. Fn dit dui 
riglyne aan en open perspektiewe en 
behandel problematiek waarvan nie 
een van ons ons kan of mag distan- 
sieer nie. Flke verantwoordelike pre- 
dikant behoort dit te lees en te be- 
studeer. Dit kan net tot sy voordeel 
strek. 

GE vi 


Opsaal deur W. H. Ackermann. Uit- 
gegee deur Voortrekkerpers, Jo- 
hannesburg. Prys R3.10. 


Hierdie werk van ongeveer 400 
bladsye is die verhale van oudstryders 
in verband met die worstelstryd van 
ons volkie in die Tweede Vryheids- 
oorlog teen die imperiale magte van 
die Britse ryk. Dit is geskrywe in die 
ongekunstelde taal van die burgers. 

Oud-ouderling Klasie Grobler, wie 
se vader kommandant van die Bethal- 
se kommando was, vertel ook van sy 
wederinge as seun op kommando. Die 
boek bevat ook `n hele lot interes- 
sante oorlogsfoto's en 'n name-indeks. 

Ons beveel dit graag aan by ons 
lesers. 

Joh. Dreyer. 


Kerk en Industrie, referate en besluite 
van die landswye kongres van die 
N.G. Kerk gehou 22-24 April 
1969, N.G. Kerk Boekhandel, 
pp. 128, geen prys vermeld. 


Hierdie kongres van die N.G. Kerk 
is gehou jn Johannesburg in die Uni- 
versiteit van die Witwatersrand. Die 
referate is gelewer deur 'n aantal 
teoloë van die N.G. Kerk en deur 
bekendes op die gebied van die ekono- 
mie. Dr. P. J. Riekert, ekonomiese 
raadgewer van die eerste minister, het 
'n historiese oorsig gegee oor die in- 
dustrialisasie jn Suid-Afrika en ook 
gewys op die toekomstige omvang van 
die industrialisasie in SA. Dr. F. P. 
Jacobsz, hoofbestuurder van die Unie 
Staalkorporasie, het gehandel oor die 
mens in die greep van die industriali- 
sasie — sielkundig gesien terwyl die 
sosiologiese jmplikasies hiervan deur 
G. J. van Zyl van die Hugenote Kol- 
lege behandel is. Dit blyk duidelik 
hieruit dat die industrie met sy baie 
seëninge vir die mens, ook wel baie 
probleme lewer t.o.v. verstedeliking, 
vereensaming van die mens binne in 
sy groep, die ontwrigting van die 
huislike lewe, die versteuring van die 
werk en rus, roetine en dergelike 
meer. 


Uit al die referate straal dit duide- 
lik dat die industrie as sulks gesien 
moet word as die logiese voortsetting 
van die skeppingsopdrag aan die mens 
om die ganse skepping te onderwerp. 
Daar word deurgaans gewys op die 
greep van die sondeval wat ook mak- 
lik hier indring en die seën omskep 
tot 'n vloek en van die mens `n robot 
maak i.p.v. 'n skeppende, onderne- 
mende en begeesterde ondersoeker. 


Die orobleem van die kerk om die 
mens in hierdie veranderde wêreld te 
bereik, is bespreek deur dr. J. Heyns, 
prof. H.D. A. du Toit en prof. J. Kotze 
en dr. G. Carstens. In al hierdie by- 
draes is dit duidelik dat die antwoord 
op die hoe van `n nuwe benaderings- 
wyse nie so maklik te vind is nie. Of 
die wykgemeentelike indeling wat 
voorgestel word (p. 106 -7) die op- 
lossing is, is te betwyfel In Neder- 
land bestaan die stelsel reeds en dit 
het reeds daar getoon dat dit nie son- 
der probleme is nie. Die uitleg wat 
hier aangebied word van 1 Kor. 9:20v. 


is twyfelagtig. 


Nieteenstaande die ver- 
skoning in die voorwoord aangebied 
t.o.v. die drukfoute, is dit jammer dat 
hierdie werkie nie alleen wemel van 

dié drukfoute nie maar ook, en veral 
aan die einde, vol anglisismes is, sinne 
het waar die nodige werkwoorde ont- 
breek en dergelike taalgoggas. 


Van harte aanbeveel aan almal wat 
belangstel om verkenningswerk te 
doen in die nuwe werksterreine wat 
op die kerk wag. 

A.J. G. Dreyer. 





BYBELSTUDIE 


(Vervolg van bladsy 12) 


geloof sehad nie, maar wel dié van 
die ster van verlossing in die eindtyd 
of van die teken van die Seun van 
die mens aan die hemel (Matt. 24:30). 


Die evangelis spreek geen twyfel 
uit oor die waarheid en werklikheid 
van hierdie sebeure nie, trouens hy 
gee dit op so'n wyse weer asof daar 
geen vraag bestaan het oor die juist- 
heid van die bewering van die manne 
uit die Ooste nie. Dit is vir ons moei- 
lik om te verklaar wat hierdie ver- 
skynsel was. Die evangelis wil met 
hierdie berig egter die feit beklem- 
toon dat die geboorte van Jesus Chris- 
tus ook kosmiese afmetings aange- 
neem het m.a.w. dat vir dié wat daar- 
voor `n oog gehad het, daar ook `n 
verskynsel aan die uitspansel was as 
teken van `n gebeure wat die ganse 
skepping sou betrek. As ons dit reg 
het, beweer die sterrekundiges van 
ons tyd, dat die sterrekundiges van 
daardie tyd wel die verskyning van 'n 
hemelliggaam moes waargeneem het, 
wat tot op daardie tyd nog nie waar- 
geneem was nie (vgl. Openb. 22:16). 


Jesus word deur die manne uit die 
Ooste die ,,Koning van die Jode” ge- 
noem. Ons kan nie bepaal wat hulle 
hiermee bedoel het nie, m.a.w. of dit 
vir hulle gegaan het om net nog 'n 
Joodse koning soos Herodes of om `n 
Koning by uitnemendheid soos die 
Messias wat Israel verwag het. Uit 
die verband moet ons aflei dat dit 
om lg. moes gegaan het. Dit gaan 
hier om meer as 'n Joodse koning. 
By nog net een ander geleentheid in 
die Matthéiis evangelie word Jesus die 
Koning van die Jode genoem, maar 
dan op spottende wyse en in die 
grootste vernedering tydens Sy lyding 
en dood (Matt. 27:11, 29-37). Die wyse 
manne het egter gekom om hierdie 
Koning hulde te bewys, en hulle is 
vasberade om nie na hulle land terug 
te keer voordat hulle hul voorneme 
ten uitvoer gebring het nie. 


WOLMARANSSTAD 


Die gemeente het weer die voorreg 
gehad om die naweek van 8 en 9 
November 1969 nagmaal te vier. 

Saterdagmiddag met die voorberei- 
dingsdiens het 24 jongmense belydenis 
van geloof afgelê. By hierdie geleent- 
heid het die prediking gegaan oor 
Lukas 15 verse 14, 15 en 16. 

Sondagmêre is tien tafels bedien, 
en die prediking het gegaan oor 2 
Konings 5, 3. Ag, was my heer maar 
net voor die profeet wat in Samaria 
is, dan sou hy sy melaatsheid weg- 
neem. Met die dankseggingsdiens het 
dit gegaan oor Lukas 17, 32. Dink aan 
die vrou van Lot. Al die dienste is 
goed bygewoon. 

Ons wil dan ook aan ons predikant, 
ds. Mouton, baie dankie sê vir die 
besielende preke wat hy gehou het. 
Ons is oortuig daarvan dat hy baie 
moeite doen met sy preke, sodat elk- 
een dit kan volg en verstaan. Ons wil 
ook vir hom baie dankie sê, vir al sy 
getroue besoeke by die siekes en die 
oues van dae. Ons wil hom verseker 
die gemeente stel dit hoog op prys en 
waardeer dit baie. Mag hy en sy ge- 
sin se verblyf op Wolmaransstad lank 
en gelukkig wees. 

Nadat ons op 24 Oktober 'n ge- 
meentebasaar gehou het, en tussen 
1,800 en 1,900 Rand gemaak het, het 
die kerkraad besluit om al die skuld 
op die saal af te betaal. Ons bouplan 
vir die nuwe pastorie is reeds by die 
kerkkantoor, en sodra al die doku- 
mente in orde is, sal ons dadelik be- 
gin bou, hopelik vroeg in 1970. 

Ons hoop dat die alwyse Regeerder 
van hemel en aarde wat ons gemeen- 
te so trou gelei en bewaar het, ons 
ook sal lei met die bouwerk van die 
pastorie. 

Ons gaan vol moed die toekoms te- 
gemoet. Mag dit goed gaan nie net 
met ons gemeente nie, maar ook met 
die hele kerk. 

P. J. Rossouw, 
Korrespondent. 


BOEKBESPREKING 


Onder die Soeklig deur dr. A. P. Treur- 
nicht. Uitgegee deur die S.A. Uitsaai- 
korporasie. Prys 60c. 

Die publikasie is 'n weergawe van 
'n reeks radiopraatjies in die week- 
likse program van die S.A.U.K. 

Onder vier hoofde: Die Dae van 
jou Jonkheid; Wat is die mens; Vrae 
aan die Kerk; en Christelike Reken- 
skap word dertig verskillende onder- 
werpe op `n helder en onderhoudende 
wyse behandel. Die bekwame pen van 
die skrywer het goeie werk gelewer 
en dit is goed dat die SAUK, dit 
aan die lesende publiek in leesvorm 
aanbied. 





Job. Dreyer. 


IN MEMORIAM 


Ds. J. C. du Plessis Ds. P. W. van Heerden 


Die redaksie betuig sy innige meelewe met die eggenotes, 
kinders en familie van ons twee ontslape dienaars van die 
Woord. Die dood van albei is 'n smartvolle verlies. Hulle 
diens en lewens sal deur die Kerk in dankbaarheid onthou 
word. 

Vir al U Kerklike . 


SKRYFBEHOEFTE 
GESANGEBOEKE 
BYBEL 


| 
SKOOLBOEKE 


Ondersteun u eie Boekhandel 


BOEKHANDEL 


si 


POSBUS 460 PAUL KRUGERSTRAAT 484, 


TEL. 22-014. PRE TOR KA 
TEL. 22007. 

,Die Republikeinse 
strewe” 
N. G. S. V. D. WALT 
Pro-rege Pers, Potchefstroom 


Wyle dr. Van der Walt lewer met 
hierdie intensiewe studie `n beskry- 
wing van die grootste begeerte van 
die Afrikaners in Suid-Afrika, naamlik 
die verwerwing van `n onafhanklike 
republiek, en 'n beskrywing van hoe 
die Afrikaners hierdie ideaal wou ver- 
wesenlik. Groot politieke figure word 
dikwels aangehaal in hulle standpunte 
teenoor `n republiek, en die verskil- 
lende handelinge op verskillende tyd- 
perke word verduidelik sodat die af- 
wisselende perjodes van intensiewe en 
passiewe strewe beter verstaan kan 
word. 

Die studie begin met 'n beskrywing 
van die algemene strewe na vryheid 
van die Afrikaner, meer bepaald na 
die Tweede Vryheidsoorlog. Daarna 
word die verskillende periodes in die 
strewe na die verkryging van 'n re 
publiek breedvoerig bespreek, en as 
slot word die triomf van die Afri- 
kaner beskryf. Daar is ook enkele by- 
laes oor die konstitusie van die Nsaio- 
nale Party. 

Die studie is van `n persoonlike 
aard. Die standpunte van die ver- 
skillende leiers in die verskillende 
periodes word beskou as die vertol- 
king van die strewe van al sy onder- 
steuners. Die Nasionale Party word 
deur-en-tyd beskou as bevattende die 
deel van die bevolking wat ten gunste 
van `n republiek was. Daarom word 
elke leier van die Nasionale Party 
gereeld aangehaal, en word die Nasio- 
nale Party teenoor al die ander poli- 
tieke partye, wat dus `n opposisie 
vorm, geplaas. 

Vir enige iemand wat in politieke 
in Suid-Afrika belangstel is hierdie 
boek `n absolute noodsaaklikheid, en 
dit dien as onontbeerlike agtergrond 
in die praktiese geskiedenis van ons 
land. 

TES ENG, 
Boekenhoutkloof. 





Die kerk is as sodanig volkskerk 
of dit is geen kerk nie. Dit beteken 
nie dat die kerk al die lede van die 
volk omvat nie. Dit beteken nog veel 
minder dat alles wat as godsdienstige 
lewe onder die volk te vinde is in die 
kerk te vinde is nie . . . Die volks- 
kerk wil al die momente van die 
volkslewe aanraak, omset en deur- 
dring vanuit die heil in Christus, so- 
dat die hele lewe tot Godsryk weder- 
gebore word . . . Al bestaan die kerk 


op 'n goeie (of liewer: op `'n slegte) 
oomblik maar uit `n paar mense, dan 
nog kan die kerk nie anders wil as 
om in hierdie sin volkskerk te wees 
nie . . . Hoe klein en onbelangrik die 
kerk ook geword het, dit is en bly 
volkskerk — Prof. A. A. van Ruler. 


UIT ANDER BLAAIE 


Die Baptiste Unie het in oorweging 
om die South African Council of 
Churches te verlaat en wel op grond 
van o.a. die volgende oorwegings: 

Die Baptiste Kerke moet meer as 
Ooit tevore die Protestantse getuienis 
geklemtoon. 

Die Anglikaanse leiers sê openlik 
en skrywe in hulle kerkorgane dat die 
eintlike bedoeling is om terug te gaan 
na Rome. 

Die Lutherse Kerkleiers verklaar 
skaamteloos dat Martin Luther `'n 
groot mislukking was. 

Die Presbiteriaanse leiers verklaar 
die pous as die geskikte persoon vir 
die algemene hoof van die kerk. 

Die Metodiste leiers leiers verklaar 
dat Metodiste na hulle oorspronklike 
skaapskooi terug moet gaan. 

The S.A. Baptist. 








Luther is 'n bedelaar vergelike by 
Franciscus van Assisi. Hy besit selfs 
die armoede wat Franciscus so ryk 
maak nie. Ook nie sy kuisheid of sy 
gehoorsaamheid nie. Hy het slegs ge- 
loof — Dr. Noordmans. 


PISTORIUS 


POSBUS 9 POTGIETERSRUS 





Koëperatiewe, Private en 
Staatsverskaffers: 


& 95.62% LEO Dolomitiese 
Landboukalk 


* 96.6% ALLESCA Super 
Kalsitiese LDk. 


t KALKSTEENAMMONIUM- 
NITRAAT 26% N. 


* AMMONIUMSULFAAT 
21% N. 


* SINK Bemestingstof 





ONS PRESTIGE 
U WAARBORG 





Etlike treinvragte daagliks 
Geen vertraging. 

POLYVIT TABLETTE 





n Weergalose middel vir mense 
wat aan 'n algemene vitamien- 
en mineraalgebrek ly. Prys R2.50 
vir een maand se voorraad. Reg- 
streeks posvry van Jean Baptiste 
Produkte, Posbus 625, Krugers- 


dorp. 





Skryf aan ons vir 'n gratis 
pryslys. 








AANDAG ALLE 
Postaatklierlyers 
'n Nuwe geneesmiddel vir die 
prostaatklier. Verligting, vinnig 
en langdurend. Ook vir alle nier- 
kwale. Slegs R2.90 K.m.b. Geen 
K.b.a. bestellings. 
Regstreeks van: 
Mev. R. MULLER, 
Krugerspos, 
Lydenburg. 
Dankie. 





VAKANSIEWOONSTELLE 





Nuutgeboude, keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
stelle : 2 tot 4 persone. Beson- 
der lae buiteseisoen-tarief (van- 
af R2.50 per woonstel per dag). 
meubels; eie badkamers met 
warmwater; ingeboude kaste en 
kombuiseenhede; elektriese sto- 
we, -ketels en yskaste; bedde- 
goed volledig; kookgereedskap 


EE EE EE EE EE EET EER 


en eetgerei. Brosjure beskik- 
baar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 





VERGROTINGS 

in 
LEWENSKLEUR 
van u eie 
KIEKIE OF NEGATIEF 





W. E. CAREY 
APTEKER 
Posbus 177 — Krugersdorp 


Te 


Handhawing van ons Protestantse Erfenis (5) 
Nogtans die prediking en die predikant 


In die vorige uitgawe van Die Her- 
vormer het ons probeer aantoon dat 
dit die bedoeling van die Kerk met 
die opleiding van sy aanstaande pre- 
dikante is om wetenskaplik behoorlik 
geskoolde bedienaars van die godde- 
like Woord vir die Kerk op te lei. 
Ons het ook probeer aantoon dat die 
aard van die opleiding en die vereis- 
tes waaraan dit moet voldoen alleen 
bepaal kan word vanuit die feit dat 
die Nederduitsch Hervormde Kerk 
van Afrika Kerk van die Woord wil 
wees, dit wil sê Kerk wil wees vir 
wie die Woord van die Here die sen- 
trale is en moet bly. 


Hieruit blyk reeds dat die Kerk nog 
altyd goed verstaan het dat of hy 
Kerk van die Woord is en sal bly, 
ten nouste verbonde is aan die amps- 
werk van sy predikante. Van hulle 
dienswerk, van die wyse waarop hulle 
dit doen, sal dit afhang of die Kerk 
sy protestantse erfenis sal bly hoog 
waardeer, bewaar en uitbou en of hy 
dit openlik of onopgemerk as onbe- 
langrik sal prysgee ter wille van an- 
der dinge wat as gevolg van aksent- 
verskuiwing in die dienswerk van die 
predikant voorop begin staan het. Met 
ander woorde, wanneer dit vir ons 
gaan om die handhawing en uitbouing 
van ons protestantse erfenis, sal ons 
ook aandag moet gee aan die diens- 
werk van die predikant as bedienaar 
van die goddelike Woord. Wat is sy 
werk? Waar moet die aksent val in 
sy werk? Is daar nie miskien gevaar- 
like aksentverskuiwings t.o.v. die werk 
van die bedienaars van die Woord in 
ons kerk aanwesig nie? (Ons sal later 
ook hierdie vrae moet stel t.o.v. die 
Oouderlings- en diakensamp). 


Die dienswerk van die bedienaars 
van die Woord. 


Hierdie dienswerk word in die for- 
mulier vir die bevestiging van die 
dienaars van die Woord en ook in die 
beroepsbrief wat aan die predikante 
gestuur word baie duidelik gestel. Ge- 
noemde formulier vat hierdie diens- 
werk onder vier punte saam: 


i. sTen eerste dat hulle die Woord 
van die Here, deur die Skrifte 
van d'e profete en apostels ge- 
Openbaar, grondig en opreg aan 
hulle gemeentes moet verkondig 
en dit moet toepas sowel in die 
algemeen as in die besonder ... 


deur te onderrig, te vermaan, te 
vertroos en te bestraf volgens 
die behoefte van elkeen . . . en 
alle dwalinge en ketterye te 
weerlê .. .” 


Dit is die eerste, dit wil sê die pri- 
méêre, die allerbelangrikste deel van 
die dienswerk van die predikant. Hy 
moet dienaar van die Woord bly on- 
der alle omstandighede; dienaar wat 
hierdie Woord bedien aan sy gemeen- 
te in die openbaar, dit wil sê in die 
prediking maar ook van huis tot huis 
in elke denkbare en ondenkbare situ- 
asie waarin die lidmate van sy ge- 


meente mag verkeer. Verder — as 
ander gestaltes van hierdie verkon- 
digingstaak van hom — moet hy sy 


gemeente onderrig, leer. Dit omvat 'n 
enorme wye veld. Eerstens seker die 
kategiese arbeid, maar dan ook Huwe- 
liks- en Doopskategese en die waar- 
legging van allerlei dwaalleer. En laas- 
tens, maar hoegenaamde nie die ge- 
ringste nie, gereelde kategismuspredi- 
king. 


ii. Ten tweede is hulle amp ,om die 
Naam van die Here in die open- 
baar aan te roep vanweë die hele 
gemeente...” 


iii. Derdens ,om die Sakramente te 
bedien.” 


iv. sOm die gemeente van God in 
goeie tug en orde te hou en so 
te regeer soos die Here dit voor- 
geskryf het.” 


In die Beroepsbrief lees ons: ,,Die 
Kerkraad . . . vertrou dat hy die be- 
roep sal aanneem . . . en na die ge- 
meente sal oorkom om deur leer en 
voorbeeld, bestuur en opsig alles te 
doen wat `n herder en leraar ooreen- 
komstig die Heilige Woord van God 
en volgens die verordeninge van die 
Ned. Herv. Kerk bestaan, in die be- 
sonder deur die verkondiging van die 
evangelie, deur die bediening van die 
Heilige Doop en die Heilige Nagmaal 
. . . deur vertroosting van die siekes, 
deur die gemeentelede by hulle huise 
te besoek, deur onderwysing van die 
Bybelse en Kerkgeskiedenis en die 
geloofsleer en sedeleer van die Chris- 
telike godsdiens in die katkisasie, wat 
gedurende die jaar weekliks gehou 
word.” 


U merk op, weereens gaan dit daar- 
om dat die predikant dienaar van die 
Woord sal wees, dat die roepende ge- 


meente dit en slegs dit van hom vra. 
Hulle het hom daarvoor nodig en vir 
niks anders nie. Hulle het hom nie no- 
dig as lid van die Skoolkomitee, of die 
Skoolraad, of die Boerevereniging, ens. 
nie. Hulle is instaat om al hierdie dinge 
self te doen. Hulle het hom ook nie 
nodig as nie-amptelike regter wat be- 
hendig allerlei dispute en rusies moet 
oplos nie. Hulle is daarvoor volwasse 
genoeg! Hulle het hom ook nie nodig 
as `n factotum wat op die sosiale en 
sovele ander vlakke eindeloos veel in 
orde moet probeer bring nie. Nee, 
hulle het iemand nodig — sê sê die 
beroepsbrief wat ook die ,,dienskon- 
trak” tussen gemeente en predikant 
genoem kan word — wat die Woord 
van God aan hulle kan kom bedien. 
Hulle verwag van hom wat na hulle 
oorkom niks meer nie maar ook niks 
minder nie. En hy wat dan die beroep 
aanvaar moet onthou dat as hy ook 
op dié ander vlakke van die menslike 
lewe wil dien, daardie dienswerk eint- 
lik ,,vreemde” dienswerk vir hom 
moet bly wat nooit sy primêre taak, 
sy bediening van die Woord van God, 
in die geringste mag skaad nie! 


En nou moet ons die vraag stel: Is 
daar in ons kerk aksentverskuiwings 
t.o.v. die predikant se dienswerk? Dit 
is 'n ernstige vraag en ook `n onge- 
maklike vraag. Hy moet egter beant- 
woord word want die positiewe hand- 
hawing en uitbouing van ons protes- 
tantse erfenis hang daarvan af. Skry- 
wer hiervan meen dat ons die vraag 
bevestigend moet beantwoord. Daar 
is heillose aksentverskuiwings wat vir 
geen gemeente of die kerk op die 
lang duur iets goeds inhou nie. Hulle 
is besig om die wingerd te verniel. 


Laat ons dit probeer motifeer. Die 
Bevestigingsformulier (en ook die Be- 
roepsbrief) sê dat die eerste en die 
allerbelangrikste taak van die predi- 
kant daarin bestaan dat hy die Woord 
van die Here grondig en opreg sal 
verkondig. Let wel: grondig! Nie maar 
oppervlakkig, terloops of ,,ook maar” 
nie. Opreg! Nie ongeergd nie! Gron- 
dige en opregte verkondiging van God 
se Woord kan deur geen mens maar 
sommer so uit die mou geskud word 
nie! Dit vereis voorbereiding — deeg- 
like voorbereiding. En dit geld nie 
net die prediking nie. Siekebesoek, 
katkisasie en huisbesoek vereis ewe- 


7] Blaai om 

DIE KINDERS SE HERVORMER 


Wenners van 
Toets julle kennis” 


Ons maats het weer baie fluks deel- 
geneem aan die blokkiesraaisel-wed- 
stryd. Ons het al die briefies gehou 
en geluktydig oopgemaak sodat die 
maats wat ver van Pretoria woon 'n 
gelyke kans kon hê om te wen. Dit 
was weer 'n probleem om die wenners 
te bepaal want al die inskrywings was 
korrek. Die netheid het die deurslag 
gegee en ek wens julle kon die netjiese 
werk sien van die twee maats wat elk 
'n prys van 50c verower nl. 


Ansie van Staden, van Heerdenst. 
30, Silverton, Pretoria, en Piet Grobler, 
Posbus 53, Settlers. 


Baie geluk aan julle twee en baie 
dankie aan die volgende maats wat 
ook deelgeneem het, probeer gerus 
weer! 


André Wiese 

Willie Boshoff 
Martmarië Delport 
Georgiou Pallis 
André en Hannes van Staden 
N. C. Willemse 

R. Claassen 

Carla van Eck 
Marietjie Brits 
Pieter Spronk 
Willem Havenga 

J. Erasmus 
Albertus van Staden 
Ansie Kloppers 

Jan Grobler 

Pieter Vorster 

Ina Venter 
Braampie Oberholster 
Corrie Strydom 
Amelita Coertze 
Elsie Smit 

Wilma Roos 

Daleen Bothma 
Anna Erasmus 
Johan de Beer 
Maria Nel 

Marie Prinsloo 
Johanda Joubert 
Christa Nortjé 

Frits Snyman 

M. le Roux 

Ercilia Mulder 
Ronell van de Westhuizen. 
Thys Geldenhuys 
Norman Collett 
Janecetha Mulder. 


DIÉ SKAAPWAGTER 


Skape was baie bekend in Palestina 
en wanneer ons in die Bybel lees van 
`n herder kan dit beteken die eienaar 
van die skape of die oppasser van 
die skape. Julle weet almal van be- 
kende figure in die Bybel wat skaap- 
wagters was. Dink maar aan Dawid 
wat sy vader se skape opgepas het 
en daarvandaan weggeroep is om ge- 
salf te word as koning. Jakob het 
weer sy oom Laban se skape opgepas 
en later self baie skape besit. Julle 
kan self nog aan baie ander voor- 
beelde dink. 


Die skaapwagter moes sorg dat sy 
trop skape elke dag kos en water 
kry; hy moes hulle beskerm teen 
wilde diere en rowers en snags moes 
hy sorg dat hulle beskut is. 


Gedurende die lente was groen wei- 
veld gewoonlik volop en nadat die 
somer se graanoes van die lande af- 
geoes is, het die skape daar gewei en 
gevreet van wat oor was. Gedurende 
die herfs en winter moes die skaap- 
wagter sy vee na die heuwels neem 
en vir sy skape blare en sappige tak- 
kies van die bome afstroop om te eet. 


Die skape moes ook elke dag water 
hê. Gedurende die lente en somer was 
daar baie stroompies waar die skape 
water kon snip, maar in die winter 
moes die herders water uit putte op- 
trek en dit vir die skape in die drink- 
bakke gooi. Julle onthou mos hoe 
Jakob water geskep het vir Laban se 
dogter Ragel toe sy haar vader se 
vee opgepas het. 


Die skaapwagters het gewoonlik `n 
stok saamgedra. Dit was omtrent soos 
'n knuppel — `n kort boomtak met `n 
knoets aan die eenkant. Deur die steel- 
kant was 'n gaatjie geboor sodat die 
herder dit aan sy lyfband kon vas- 
maak of om sy pols soos 'n sweep. 
Die knuppel is gebruik om homself 
en sy vee te beskerm en verdedig 
teen rowers en wilde diere. Verder 


het hy nog 'n staf ook gehad. Dit was 
van 4 tot 6 voet lank — gewoonlik 
gemaak van 'n druiwe tak en dikwels 
met `n krom gebuigde bopunt soos 
wat julle dit altyd in prente sien. 


[] Vervolg op volgende bladsy 

Protestantse Erfenis 
[7] Vervolg van vorige bladsy 


eens deeglike voorbereiding. Dit kan 
net so min onvoorbereid aangepak 
word as die prediking. Dit is ook nie 
minder belangrik as die prediking nie, 
want dit moet netsoos die prediking 
verkondiging van Christus wees! 


Voorbereiding vir die verkondiging 
in al sy gestaltes is 'n vereiste. Maar 
daarby moet ons onthou dat die ver- 
kondiging die primêre, ja eintlik (lees 
maar die genoemde Formulier en Be- 
roepsbrief weer) die em gste werk van 
die predikant is. Ook as hy by `n 
sieke besoek aflê is dit immers nie sy 
eerste taak om in aller haas `n gebed 


af te rammel nie, maar om die Skrif 
vir die kranke uit te lê. Die redding 
en troos, ja die lewe self, lê vir die 
kranke in die Woord van God opge- 
sluit. Dit is immers slegs hierdie 
Woord wat 'n krag van God is tot 
redding van elkeen wat glo! 


Die vraag is nou: As dit volgens 
die Formulier en die Beroepsbrief wat 
die ,,dienskontrak” tussen gemeente 
en predikant is, die predikant se eer- 
ste en grootste werk is om die Woord 
te verkondig, weeg dit dan ook by 
hom en sy gemeente die swaarste? Is 
dit die deel van die predikant se werk 
waaraan al sy tyd, krag, ens. gewy 
is? En is dit die deel van sy arbeid 
waaraan die gemeente verwag dat al 
die tyd en krag van sy predikant ge- 
wy sal wees? 


Daar word baie van die predikant 
verwag. As die gemeente dit van hom 
verwag, is dit korrek. Dan sal die 
werk van die Heer van die Kerk sy 
voortgang hê en ons protestantse er- 
fenis kragtig bly en groei. Maar ons 
moet oop oë hê vir die feit dat in ons 
tyd baie van die predikant verwag 
word wat bloedweinig, ja selfs totaal 
niks met sy ampswerk te doen het 
nie. Baie van die dinge wat hy doen 
en moet doen, is niks anders as strui- 
kelblokke vir sy primêre taak nie. 


Aan hierdie saak sal predikant, 
kerkraad en gemeente aandag moet 
gee. Daar is oneindig veel op die spel. 


Die Skaapwagter 
[7] Vervolg van bladsy 19 


Hierdie staf is gebruik om blare van 
die bome af te stroon. Hy het dit ook 
soms gebruik om 'n skaap wat wou 
afdwaal nader te trek en in die berge 
het hy dit gebruik om makliker te 
klim. 


Die enigste ander wapen wat skaap- 
wagters gebruik het was `n slinger- 
vel. Dit was meesal gemaak van ge- 
vlegte wol of tou met 'n breër stuk 
in die middel wat spesiaal versterk 
was. Hier is die ronde klippie in ge- 
plaas en dan is die middelvinger van 
die regterhand deur die lussie gesteek 
en die punt van die slingervel is in 
die selfde hand gehou. Nou word die 
slingervel bokant die kop geswaai en 
op presies die regte tyd word die 
punt gelos sodat die klippie reguit na 
sy doelwit geslinger word. Dit was 
'n kuns wat die jong herderseuns baie 
goed kon doen. Julle onthou mos hoe 
knap Dawid vir Goliat met so 'n klip- 
pie getref het. 


Baie van die herders het ook 'n fluit 
gehad. Hierop kon hulle allerlei wy- 
sies speel en dit het hulle besiggehou 
wanneer die skape rustig gewei het. 
Die fluit was uit `n riet gesny en 
daarin was 6 gaatjies gesny. Albei 
hande is gebruik om hierop te speel. 
Die van julle wat blokfluit kan speel, 
sal 'n goeie idee hê van hoe die her- 
derseuns op hulle fluite gespeel het. 


Snags of wanneer dit baie koud of 
nat was, is die skape in die skaap- 
kraal gejaag. Dit was gewoonlik van 
doringtakke gemaak of van los klippe 
wat opmekaar gepak is. In die een 
hoek was `n dak om die skape te be- 
skerm teen reën en sneeu. Die skaap- 
kraal het net een deur of hek gehad 
en wanneer al die skape veilig en rus- 
tig was, het die herder binne voor die 
deur gaan lê en slaan sodat niemand 
in die skaapkraal kon inkom nie. 


Die skaapwagters was gewoonlik 
baie goed vir hulle skape en hy het 
elkeen van sy trop geken. `n Goeie 
herder het ook mooit sy skape aan- 
gejaag nie; hy het voor hulle uitge- 
loop en hulle het hom gevolg. Die 
skape het ook die stem van hulle her- 
der geken en sou nie agter `n vreemde 
aanloop nie. 


Gaan lees nou in Johannes 10 die 
gelykenis van die ,,Goeie Herder en 
Psalm 23 ,,Die Herderspsalm van 
Dawid.” 








Skaapherder met staf en slingervel 





Skaapherdertjie met sy fluit 

IN MEMORIAM 


In liefdevolle herinnering dink ons terug aan 
ons ontslape dierbares wat ons vooruitgegaan 
het en nou rus van hulle arbeid. Ons mis hulle 
nog steeds, maar treur nie oor hulle soos die 
ander wat geen hoop het nie. Ons dank God 
vir wat hulle deur sy genade beteken het. 








#DANKBETUIGING” 


Daar my eggenoot reeds vier jaar ongesteld is, 
onder andere 'n jaar bedlêend, net ons opregte dank. 
Naas God, aan ons kinders, kleinkinders, familie, 
vriende en belangstellendes, bywyse van briewe, 
telegramme, blomme, radioboodskappies en . talle 
besoeke in die hospitaal en tuis. Dit word baie waar- 
deer. 


Ons innige dank ook aan ds. Muller van ons 
gemeente. Laastens maar nie die minste nie, aan 
ons dokters te Premiermyn, en Bronkhorstspruit, 
wat met die grootste liefde in ons sware beproewing 
probeer het om pyn te stil. 


Waar hy reeds weer opgeneem is in die hospi- 
taal, hoop en bid ons vir `n spoedige beterskap. 
Rala van Jaarsveld. 


Corneliusstraat 38, Bronkhorstspruit. 





GROBLER — 


Onvergeetlik bly die dag en datum van 22ste 
Desember 1954 toe die Here van my weggeneem 
het my dierbare eggenoot, vader en grootvader. Hy 
wat my So getrou bygestaan het deur die lewe en 
my met soveel liefde en trou bygestaan het om 
ons 15 kinders te help grootmaak. Ja ek mis hom 
tog so baie. Hoe langer die skeiding, hoe swaarder 
word die lewe vir my sonder hom in my eensaam- 
heid. Maar ek sal my berus en gun hom die Hemelse 
rus. 


Bedroefde eggenote, kinders en kleinkinders. 


S. M. Grobler. 
Bronkhorstspruit, Bus 205. 





GLASTONBURY — Betsie (geb. v. Nieuwenhuizen). 


Na 'n jaar van eensaamheid, trane en verlange 
dink ons terug aan die oggend van 11 Mei 1969 
toe my dierbare eggenote, moeder en ouma skielik 
van ons weggeneem is sonder afskeid. Ons verlange 
groei nog steeds maar ons berus ons in die Wil van 
die Here. 

Verlangende eggenoot, kinders en kleinkinders. 

Ivor Glastonbury. 





JANSEN VAN NIEUWENHUIZEN— Hendrik Petrus. 


Met soete en tere herinneringe dink ons aan 
die 28ste Februarie 1964 toe van ons weggeneem 
is ons dierbare vader, oupa en groot oupa. 

Die mooi gedagtenis en soete herinneringe wat 
By vir ons nagelaat het sal altyd vir ons kosbaar 

Y. 

Verlangende kind, kleinkinders en agter klein- 

kinders. 

Ivor Glastonbury. 

DOODSBERIGTE 


Dit het die almagtige God behaag om die siele 
van ons tans gestorwe broeders en susters 
wie se name hieronder vermeld word, tot Hom 
te neem. Hulle liggame is aan die aarde toe- 
vertrou in die vaste en sekere hoop van die 
opstanding tot die ewige lewe deur ons Here 
Jesus Christus wat die vernederende liggaam 
aan Sy verheerlikte liggaam gelyk sal maak. 
Die familie treur oor hulle heengaan en die 
Hervormde gemeenskap treur saam. 


STONE — Lauwrens Abraham. 


Dit het die hemelse Vader behaag om op 4de 
Oktober 1969 van ons weg te neem, my eggenoot 
en ons vader in die ouderdom van 60 jaar na 'n eg- 
verbintenis van 30 jaar. 


Sy verlangende eggenote Hester, en kinders 
Dries en Bets. 


Frischgewaagd, Pk. Baanbreker. 





IN MEMORIAM 


HEYNEKE — Antonie Willem. 


In tere herinnering aan ons vader en grootvader 
oorlede 31 Januarie 1961. Nege jaar is reeds verby. 
Elke dag verlang ons liewe vader maar ons gun u 
die rus. 


Verlangende kinders en kleinkinders. 


Danie en suster (D. P. Richards). 
Sitastraat 15, Potchefstroom. 





VAN STADEN — Jacobus Frederick. 


Vier jaar van eensaamheid en verlange is verby 
en steeds dink ons met tere herinnering terug aan 
my dierbare eggenoot, ons vader en grootvader wat 
skielik deur die dood van ons weggeneem is op die 
23 Februarie 1966. 


Ook dink ons aan ons dierbare moeder, groot- 
en oorgrootmoeder Magdalena, Stefiena Norval, wat 
die 9de Januarie 1957 oorlede is. 


Ons berus in die wil van die Vader en gun hulle 
die soete rus. 


Verlangende eggenote, kinders en kleinkinders. 
M. S. van Staden, 
Forest Hill. 


Die Hervormer 


AMPTELIKE ORGAAN “iis DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: 75c. per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaaste 
bereik, dertig dae voor publikasie. 


ADVERTENSIETARIEWE : 


Geboortes, verlowings, en huwelike 

R1.50 vir 'n maksimum van 60 woorde, 

en 3 sent per woord bo 66 woorde, 
vooruitbetaalbaar. 


Doodsberigte en In Memoriams 
R2.00 per plasing 





Die Advertensiebestuurder, 
DIE HERVORMER, 
Posbus 171 — Krugersdorp. 


Advertensies moet aan die advertensie- 
bestuurder gestuur word nie later nie 
as 6 weke voor datum van 
publikasie nie. 





As 'n foto geplaas moet word: R6.00 
ekstra vir die maak van drukkersblok. 


Gedruk deur 


N.H.W.-PERS, 
Humanstraat 55, Krugersdorp. 


Amptelike Berigte 


WELSYNSKOU 
16-20 FEBRUARIE 1970 
STADSAAL, PRETORIA. 


Een van die belangrikste funksies 
van 'n Streekswelsynsraad is om die 
beplanning en koërdinering van maat- 
skaplike welsynsdienste in die gebied 
waarvoor dit ingestel is, te bevorder 
en uit te bou. Die wyse waarop die 
dienste gekoërdineer word is om 
samesprekings en konferensies van tyd 
tot tyd te reël. 


Diep onder die besef van dié funk- 
sie het die Uitvoerende Komitee van 
die Streekwelsynsraad vir Noord- 
Transvaal besluit dat in plaas daar- 
van om twee konferensies te hou, eer- 
der `n Welsynskou te reël waar die 
organisasie die geleentheid gebied sal 
word om die onderskeie dienste op 'n 
treffende en aanskoulike wyse uit te 
beeld. 


Die Stadsraad van Pretoria het die 
Stadsaal tot beskikking van die 
Streeksraad gestel. Die skou duur van 
Maandag 16 Februarie tot Vrydag 20 
Februarie. 


Die Welsynskou is dus `n gesament- 
like poging van welsynsorganisasies in 
Noord-Transvaal om die publiek be- 
wus te maak van die verskeidenheid 
van dienste in die gebied wat aange- 
bied word tot voordeel van die ge- 
meenskap as geheel. 


BEROEPE PREDIKANTE: 


Aangeneem: 


Prop. D. J. Claassens na Hartbeesftn/ 
Gerdau. 

Prop. P. J. de Beer na Eikenhof. 

Ds. C. L. v.d. Berg na Vereeniging. 

Ds. J. C. van Staden na Bloemfontein. 

Ds. E. E. Engelbrecht na Witbank- 
Suid. 


Bedank: 


Ds. JA. A. A. Schroeder na Ermelo. 

Ds. J. H. Breytenbach na Koornftn./ 
Hendrina. 

Ds. H. M. E. Dreyer na Pretorja-Wes. 

Prop. P. J. de Beer na Derdepoort. 

Ds. J. D. H. Smit na Sannieshof. 

Ds. L. A. Pretorius na Alberton-Wes 
en Bethal. 

Ds. H. G. v.d. Westhuizen na Premier- 
myn. 


Ds. N. C. J. Brayshaw na Glencoe/ 
Vryheid. 

Ds. J. H. Breytenbach na Oos-Londen. 

Ds. C. L. v.d. Berg na Roodepoort en 
Bethal. 

Ds. H. N. Botha na Sundra. 

Ds. J. J. C. du Plooy na Groot Marico. 

Ds. A. J. G. Dreyer na Declergville. 


Ds. H. N. Botha na Wonderboompoort. 
Ds. W. J. Engelbrecht na Boksburg. 
Ds. E. E. Engelbrecht na Sannieshof. 
Ds. M. W. Pretorius na Ermelo. 
Ds. EF. 

S. 


G. H. Loots na Vanderbijlpark. 

J. Swanepoel na Declergville, 

Ds. A. J. Conradie na Kaapstad. 

Ds. A. A. da Silva na Warmbad/Rust 
der Winter. 

Ds. P. A. Geyser na Kimberley. 

Ds. D. F. Erasmus na Derdepoort. 

Ds. D. J. C. van Wyk na Bethal. 

Ds. $. J. Swanepoel na Vereeniging. 

Ds. R. P. Botha na Koornfontein/ 

Hendrina. 


RADIODIENSTE FEBRUARIE 1970. 


Eredienste: 


1 Feb. 7.00 nm. Medium & F.M. 
Bloemfontein. 
8 Vs 7.00 nm. Kortgolf : Pretoria. 
15 ,, 10.30 vm. Kortgolf : Kaapstad. 

22 ,, 10.30 vm. Medium & F.M.: 
Voortrekkerhoogte. 

1 Mrt. 10.30 vm. Medium en F.M.: 
Primrose. 


Oggendgodsdienste 10.15 vm: 
3 Febr. — Ds. J. P. J. Wagenaar. 


HON — Ds. J. B. J. van Rensburg 
dy. — Ds. T. F. J. Dreyer. 
24 — Dr. A. J. G. Dreyer. 


Ontwaak my Siel — 7.40 vm. 
22 Febr. — Ds. D. F. Erasmus. 


Vroeëoggend 6.30 vm. en Laataand 
11.10 nm. Oordenkings: 
5 Febr. — Dr. J. P. Oberholzer. 


HO, — Ds. H. R. Visser. 
1860 — Ds. W. J. Roos. — 
24, — Ds. C. L. Badenhorst. 


Ander Programme: Sondae: 


Wat sê die Bybel — 9.10 nm. 
Kom na die Waters — 6.04 nm. 
Danie Erasmus. 


Onder die Soeklig — 8.50 nm. 

KORRESPONDENSIE 


OOR DIE AFLÊ VAN DIE BELYDE- 
NIS VAN GELOOF 
Geagte Redakteur, 

Ek kan my nie vereenselwig met die 
manier waarop ons jongmense hulle 
geloofsbelydenis in die kerk aflê nie. 
Vergun my tog net 'n paar woorde 
oor hierdie saak: Dit is m.i. die ge- 
wigtigste stap wat `n lidmaat van die 
kerk in sy hele lewe doen, want dit 
is die eerste maal en miskien ook die 
laaste, dat hy die geleentheid kry om 
in die openbaar sy geloof hardop voor 
God en die gemeente te bely. Soos 
dit nou gedoen word, doen die predi- 
kant eintlik die belydenis en die jong 
lidmaat antwoord met `n byna onhoor- 
bare ,,Ja” daarop. 

Is daar nie miskien op daardie oom- 
blik stilte in die hemel en wag die 
engele van God nie miskien met be- 
langstelling op hierdie belydenis om 
daarop `n loflied tot eer van God aan 
te hef nie? Nou kom daar van die 
kant van die persoon wat die bely- 
denis moet doen feitlik niks nie? Stuur 
ons nie op hierdie wyse die belydenis 
wat `n heel nersoonlike saak is by die 
lidmaat verby sonder dat hy daar 
eintlik `n aktiewe deel aan kry nie? 
Is dit `n wonder dat ons jong lidmate 
hierdie belangrike saak naderhand net 
as `n kerklike formaliteit beskou? 

Dit is waar dat die lidmate van die 
kerk elke Sondag opstaan en hulle ge- 
loof bely; maar hier is die persoonlike 
element in `n groot mate eintlik uit- 
geskakel. Die lidmaat staan hier maar 
net in die bondel, hy tree nie in die 
openbaar op om voor God en sy ge- 
meente ten aanhore van almal sy ge- 
loof te betuig nie; so `n geleentheid 
kry elke mens net éénmaal en dit is 
wanneer hy deur die belydenis wat 
hy aflê belydende lidmaat van die 
kerk word. Ons maak dus `n fout wan- 
neer ons by hierdie geleentheid die 
lidmaat die voorreg ontneem, om sy 
belydenis hardop voor die gemeente te 
bely. 

Ek besit nie die bevoegdheid daar- 
toe nie, maar laat my tog net toe om 
iets aan die hand te doen: 

By die aflees van sy naam, tree die 
lidmaat na vore, hy neem sy plek in 
en sê hardop: ,Ek glo in God die 
Vader, ek glo in Jesus Christus die 
Here, ek glo in die Heilige Gees.” Die 
volgende een se naam word afgelees, 
hy kom staan langs die vorige een 
en sê die selfde woorde. Nadat almal 
nou in `n ry staan, word die ander 
vrae van die formulier aan hulle ge- 
vra waarop almal gesamentlik met `n 
hardop ,,Ja” antwoord. Graag ver- 
neem ek wat ander lesers oor die saak 


dink. 
— P. $. v. d. WALT, Outjo, S.W.A. 


Me ar 


$ 
Fi 





BYBEL VASVRASPAN 1969 : NH.I.V., SPRINGS 


Agter: Hester Vorster, Flippie Pot- 
gieter, Ansie de Beer. 


Voor: Annetjie Prinsloo, Theo Wol- 
marans (Voorsitter), Rita Botha. 








IERE MOE 
SUUR VERWYDER 


U liggaam raak ontslae van die oor- 
tollige suur en giftige afvalstowwe In 
u bloed deur 9 miljoen klein, delikate 
nierbuisies of -filters. As gifstow we In 
die niere of blaas u dwing om snags 
op te staan, of u laat ly aan senu- 
weeagtigheid, pyn in die bene, donker 
kringe onder die oë, rugpyn, seer ge- 
wrigte of oortollige suur, bestry hier- 
die gifstowwe en moeilikhede met die 
wetenskaplike Amerikaanse formule 
Cystex. Die heel eerste dosis begin 
u niere reeds help om van die oortol- 
lige suur ontslae to raak—en binneE- 
kort voel u soos 'n nuwe mens. Koor 








SiOP AAMNGEE 


Nuwe, Amerikaans geformuleerde 
CHINAROID stop die pyn en gejeuk van 
aambeie binne 10 tot 20 nute. Die 
gopasiale, antiseptiese bestanddele laat 
oor, geswelde weefsels gou krimp an 
ter voel. Dan kan u in gemak werk, 
ry, loop en sit. Beëindig u lyding vandag 
“OT cop CHINAROD by die apteek 

SLEGTE VEL? 


KRY V.S.A-ONTDEKKING 


Velontsierings aan gesig of liggaam, ek- 
seem, puisies, rooi skurwe jeukende vel. 
seer jeukvoete kom gou reg met NIXO- 
DERM. Stopgejeuk in 'n kits. Antiseptiese 
aksie genees. Maak vel sag, glad, skoon 
Vra aptekers om NIXODERM. Verlewen 
dig nn vel. Nuwe grootte slegs 20c. 





Adri 


Bwaar asemhaling, hoesbuie, geroggel en 
gehyg weens herhaalde aanvalle van bron- 
giale asma en brongitis, vernietig u 
gesondheid. Probeer vinnige MENDACO 
om verstopping te verlig, u lugpype te laat 
terslap en dik, verstikkende slym te hel 
verwyder. Dan kan u lekker asemha 

slaap en energie herwin. Kry MEN- 
goes by apteke. Voel gou beter- 


Pyn se Moses .. 


OTTO se 


VYF-AKSIE 
SENUWEE PYNPOEIERS 


PRYS: 173c. en 374c. 


Nie net 'n gewone Hoofpyn 
Poeier nie. 


Seker die enigste pynpoeier met vyf 
bestanddele en elkêën vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
Indien nie, probeer OTTO'S vir Hoof- 
pyn, Jig, Rumatiek, Verkoue, Heupiig, 
Koorsagtigheid en enige ander pyn. 


OTTO'S verlig pyn binne enigé oom- 

blikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 


As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweeswrakke. Maar vra uself of dit 
nodig is in die moderne wêreld? Nee, 
glad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 


Na jare van navorsingswerk 
bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35c. 


In smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jenever met ander stowwe. 
Boegoe en Jenever is welbekend. Ook 
die mediese waarde en smaak. Maar 
om u bloed, lewer en blaas te suiwer 
tesame met 'n sagte lakseermiddel. 
Besonder goed vir Jig en Rumatiese 
leiers om die Pille saam het OTTO se 
vyfaksie senuwee en pynpoeiers te 
gebruik. 


| 


Dr. Collin se Pille 


PRYS: 45c. 
VIR GAL EN LEWER 


Blakende gesondheid is die teenoor 
gestelde van die volgende klagtes: 


Nare hoofpyne, 

Gal aanvalle, 

Bitter mond, 
Aangepakte tong, 
Hardlywigheid, . 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


OORSAAK: 
Lewer, Gal en Hardlywigheid 


DIE 


Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel. dit verhoed die onnatuurlike 
vergaan van voedselware in die inge- 
wande. 


Die lewer kan te veel of te min gal 
vervaardig en dan volg al die vermelde 
moeilikhede. 


Oor ryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 


bewaar word, en dan volg al die 
bekende kwale bo vermeld. 
Word te min gal vervaardig, is dit 


gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
gestel is om albei, lewer en galblaas te 
reinig en u van die klagtes te verlos 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 3-4 dae. Dan een pil 
soggens en saans vir 7 dae. Neem elks 
pil saam met 'n glas vol water. Hard- 
lywigheid kan verhoed word deur 6-8 
glase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 





OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 

hoes en enige bors aandoeninge. Dié 

is seker die enigste Tiemie Stroop so 

bemark vir die gebruik van Babas en 

Tiemie bevat die gesonde ontsmet- 

tingsmiddel naamlik ,,Thymol” wat 
Kindertjies. 


kroepagtige borskwale dadelik verlig 
deur die slym vloeibaar te maak en 
verstoppings im die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom. 
Kindersiektes laat u skrik, maar met 
OTTO SE TIEMIE STROOP is u heel- 
veilig, vernaam as kinders vals ver- 
koues het met tande kry. 


Dié middel is uitstekend vir Babas en 
Kinders tot 8-10 jaar en dit is smaak- 
vol 


Senuwees | Senuwees ! 


DIE ALOMBEKENDE KLAGTE IN 
DIE MODERNE WÊRELD 





DIE ANTWOORD. 
DIE GEURIGE ROOI STROOP 


OTTO SE SENUWEE EN 
VERSTERKINGSMIDDEL 


Die algemene versterkingsmiddel vir 

lusteloosheid, senuweeswakheid, sleg- 

te eetlus, bloedarmoede, slaaploosheid, 

moegheid, bewerigheid en 'n snaakse 
gevoel op die maag. 


Wel, indien u so voel, is OTTO SE 
SENUWEE EN VERSTERKINGSMIDDEL 
u enigste toevlug! 


Die Brein en Rugmurg is die hoof 
senustelsel. ,,Hulle voedsel is ryk, 
skoon bloed.” Vanuit die ruggraat sprei 
die hele senuweestel, elk bedoel vir 'n 
sekere deel van die liggaam. Word een 
of ander senuwee gestoor of ooreis, 
dan volg die bovermelde kwale, geken- 
merk deur die kortgebondenheid. 


Die toevlug — Otto se Senuwee en 
Versterkingsmiddel. 
DIE PRYS: 65c. 
32 dosie. 


Weier a.u.b. plaasvervangers, dring aan op die egte met hierdie geregistreerde handelsmerk. Oral 


dp 


F. FOURIE — POSBUS 762 


verkrygbaar of direk van Apteker. 


PIETERMARITZBURG. 

Produk van Suid-Afrika 


VRFA 165 

